****

הסברי הפסוקים

**פרשת**

**נח**

**כפי שלמדנו בס"ד**

**בכיתה א' תש"פ**

**הסברי הפסוקים**

**פרשת נח**

**ת"ת יסדת עז, כיתה א'**

**קלקול העולם .** דגשים: צדיקותו של נה לעומת המצב של העולם כולו.

[**(ט)**](file:///C:\תורת%20אמת%20-%20352\Temp\his_temp_1_10.htm#בראשית פרק-ו-{ט}!)**אֵלֶּה[[1]](#footnote-1) תּוֹלְדֹת נֹחַ** – זה הסיפור של מה שקרה לנח(אבע"ז וספורנו[[2]](#footnote-2)). **נֹחַ אִישׁ צַדִּיק תָּמִים** – צדיק, אך לא חצי צדיק, לפעמים צדיק, אלא – צדיק שלם (רמב"ן). **הָיָה בְּדֹרֹתָיו** – בכל הדורות שהוא חי, הוא לבדו היה צדיק תמים (רמב"ן). נח חי 'נח' שנה (58 שנים, אבע"ז) אחרי לידת אברהם, א"כ חי 10 דורות, ובכל זאת הוא היה הצדיק היחיד[[3]](#footnote-3). **אֶת הָאֱלֹהִים הִתְהַלֶּךְ נֹחַ** – נח הלך בדרכים שד' ציווה (נזכרנו שכך כתוב גם על חנוך). תיארנו את צדיקותו של נח בדברים שבן אדם למקום ובדברים של בן אדם לחבירו (ע"פ העמ"ד).

[**(י)**](file:///C:\תורת%20אמת%20-%20352\Temp\his_temp_1_10.htm#בראשית פרק-ו-{י}!)**וַיּוֹלֶד נֹחַ שְׁלֹשָׁה בָנִים אֶת שֵׁם אֶת חָם וְאֶת יָפֶת** – באמת יפת נולד ראשון (שיטת הרמב"ן[[4]](#footnote-4)), אך התורה כתבה את שם ראשון כי הוא היה הכי חשוב, שממנו נולד אברהם אבינו. נח לימד את בניו ללכת בדרכי ד' וגם הם היו צדיקים (רמב"ן באפשרות שניה)[[5]](#footnote-5).

[**(יא)**](file:///C:\תורת%20אמת%20-%20352\Temp\his_temp_1_10.htm#בראשית פרק-ו-{יא}!)**וַתִּשָּׁחֵת** – ותתקלקל[[6]](#footnote-6). **הָאָרֶץ** – האנשים שהיו בארץ (אבע"ז) קלקלו את מעשיהם, וזה נחשב כאילו הארץ נשחתה. **לִפְנֵי הָאֱלֹהִים** – שלא עשו מה שד' אמר, אלא גזלו ועבדו ע"ז. **וַתִּמָּלֵא הָאָרֶץ חָמָס** – גזל. אנשי הארץ גזלו כל הזמן, עד שכאילו הארץ התמלאה מהגזל שלהם.

[**(יב)**](file:///C:\תורת%20אמת%20-%20352\Temp\his_temp_1_10.htm#בראשית פרק-ו-{יב}!)**וַיַּרְא אֱלֹהִים אֶת הָאָרֶץ וְהִנֵּה נִשְׁחָתָה** – התקלקלה. **כִּי הִשְׁחִית כָּל בָּשָׂר** – כל אדם. [אולי הם נקראו בשר, כמו שלמדנו "בשגם הוא בשר", שהסביר הרמב"ן שהם מתנהגים כמו בשר ולא כמו מי שיש לו נשמה גדולה.] **אֶת דַּרְכּוֹ** – את הדרך בה הוא צריך ללכת **עַל הָאָרֶץ** – בארץ.

**ציווי בניית התיבה .** דגשים: המאמץ הגדול שצריך לבניית התיבה, וכל זה על מנת שיוכלו לשוב בתשובה. השמירה על כל חיה וכל בהמה – כי ד' חפץ בעולמו. שמיעת נח לציווי ד'.

[**(יג)**](file:///C:\תורת%20אמת%20-%20352\Temp\his_temp_1_10.htm#בראשית פרק-ו-{יג}!)**[[7]](#footnote-7)וַיֹּאמֶר אֱלֹהִים לְנֹחַ** – נח קיבל נבואה מד'. **קֵץ** – סוף.[[8]](#footnote-8) **כָּל בָּשָׂר בָּא לְפָנַי** – הגיע הסוף של כל האנשים. **כִּי מָלְאָה הָאָרֶץ חָמָס מִפְּנֵיהֶם** – בגללם. **וְהִנְנִי** – והנה אני **מַשְׁחִיתָם אֶת הָאָרֶץ** – מן הארץ.

[**(יד)**](file:///C:\תורת%20אמת%20-%20352\Temp\his_temp_1_10.htm#בראשית פרק-ו-{יד}!)**[[9]](#footnote-9)עֲשֵׂה לְךָ** – בשבילך[[10]](#footnote-10). **תֵּבַת** – כמו אוניה עם גג. **עֲצֵי גֹפֶר** – עשויה מעצים של גופר, סוג של עץ ארז. הרד"ק מסביר שזהו עץ קל, וכך תוכל התיבה לצוף במים. **קִנִּים** – חדרים חדרים, לכל חיה חדר בפני עצמו שישמש לה לכלוב (גם זכר ונקבה היו בנפרד). **תַּעֲשֶׂה אֶת הַתֵּבָה וְכָפַרְתָּ אֹתָהּ** – תזפת אותה[[11]](#footnote-11). **מִבַּיִת** – מבפנים. **וּמִחוּץ בַּכֹּפֶר****[[12]](#footnote-12)** – בזפת. כיוון שיהיו המון מים, אם יהיה חור בזפת מבחוץ המים לא יחדרו, כי ישנה שכבה נוספת של זפת מבפנים.

[**(טו)**](file:///C:\תורת%20אמת%20-%20352\Temp\his_temp_1_10.htm#בראשית פרק-ו-{טו}!)**וְזֶה** – וככה. **אֲשֶׁר תַּעֲשֶׂה אֹתָהּ שְׁלֹשׁ מֵאוֹת אַמָּה** – כחצי מטר, אמת מבוגר. זה יוצא בערך 300 צעדים[[13]](#footnote-13). **אֹרֶךְ הַתֵּבָה חֲמִשִּׁים אַמָּה רָחְבָּהּ וּשְׁלֹשִׁים אַמָּה קוֹמָתָהּ** – הקומה שלה, הגובה שלה. זוהי תיבה ממש ענקית.

[**(טז)**](file:///C:\תורת%20אמת%20-%20352\Temp\his_temp_1_10.htm#בראשית פרק-ו-{טז}!)**צֹהַר** – חלון. **תַּעֲשֶׂה לַתֵּבָה** – נראה לנו שגם המקום של החלון היה מזופת מבפנים ומבחוץ כדי שלא יכנסו משם המים, אלא שחלון זה נועד לאחרי המבול כמו שנלמד (בנוסף חז"ל מלמדים אותנו ש'צהר' זוהי אבן טובה, שהייתה מאירה להם בכל הזמן של המבול, שהרי לא היה אור מבחוץ). **וְאֶל אַמָּה תְּכַלֶנָּה מִלְמַעְלָה** – תסיים את הגג מלמעלה באמה ישרה[[14]](#footnote-14) [[15]](#footnote-15). הגג משופע, כי אם הגג יהיה ישר, יהיה על התיבה המון מים, ולאט לאט הם יוכלו לחדור[[16]](#footnote-16).[[17]](#footnote-17) אבל צריך להשאיר אמה אחת ישרה מלמעלה[[18]](#footnote-18). **וּפֶתַח הַתֵּבָה בְּצִדָּהּ תָּשִׂים** – בצד של התיבה, ברוחבה ולא באורכה[[19]](#footnote-19). **תַּחְתִּיִּם שְׁנִיִּם וּשְׁלִשִׁים תַּעֲשֶׂהָ** – תעשה אותה שלוש קומות. קומה לזבל, לחיות, (לאוכל) ולאדם[[20]](#footnote-20).

[**(יז)**](file:///C:\תורת%20אמת%20-%20352\Temp\his_temp_1_10.htm#בראשית פרק-ו-{יז}!)**וַאֲנִי הִנְנִי** – הנה אני. **מֵבִיא אֶת הַמַּבּוּל מַיִם עַל הָאָרֶץ** – המון המון מים נקראים מבול. למה? כי כל הדברים מתבלבלים[[21]](#footnote-21). **לְשַׁחֵת** – לכלות ולהרוס. **כָּל בָּשָׂר** – כל דבר **אֲשֶׁר בּוֹ רוּחַ חַיִּים מִתַּחַת הַשָּׁמָיִם כֹּל אֲשֶׁר בָּאָרֶץ יִגְוָע** – ימות.

[**(יח)**](file:///C:\תורת%20אמת%20-%20352\Temp\his_temp_1_10.htm#בראשית פרק-ו-{יח}!)**וַהֲקִמֹתִי אֶת בְּרִיתִי** - את הברית שכרתי עם העולם, בפרשת בראשית "פרו ורבו ומילאו את הארץ" (העמ"ד). **אִתָּךְ** – אני אעמיד ואעשה את הברית הזאת איתך. כיון שכל העולם יחרב, וממך יפרה וירבה האדם על פני הארץ[[22]](#footnote-22). **וּבָאתָ אֶל הַתֵּבָה אַתָּה וּבָנֶיךָ[[23]](#footnote-23) וְאִשְׁתְּךָ[[24]](#footnote-24) וּנְשֵׁי בָנֶיךָ** – והנשים של הבנים שלך. **אִתָּךְ[[25]](#footnote-25):**

[**(יט)**](file:///C:\תורת%20אמת%20-%20352\Temp\his_temp_1_10.htm#בראשית פרק-ו-{יט}!)**וּמִכָּל הָחַי מִכָּל בָּשָׂר** – מכל דבר חי שיש לו בשר[[26]](#footnote-26). **שְׁנַיִם מִכֹּל** – מכל דבר שנים. **תָּבִיא אֶל הַתֵּבָה לְהַחֲיֹת אִתָּךְ** – שיחיו ביחד איתך. **זָכָר וּנְקֵבָה יִהְיוּ** – השנים האלו, על מנת שיוכלו אח"כ ללדת.

[**(כ)**](file:///C:\תורת%20אמת%20-%20352\Temp\his_temp_1_10.htm#בראשית פרק-ו-{כ}!)**מֵהָעוֹף לְמִינֵהוּ** – כל סוגי העופות. ישנם אלפי סוגי עופות, לדוגמא יש 120 סוגי איה. ואת כולם הכניס נח לתיבה (רמב"ן פסוק י"ט ואוה"ח[[27]](#footnote-27)). כי ד' לא רצה שיהיה סוג אחד של עוף שיכחד מן העולם, כל הבהמות והחיות חשובים לד'[[28]](#footnote-28). **וּמִן הַבְּהֵמָה לְמִינָהּ מִכֹּל רֶמֶשׂ הָאֲדָמָה לְמִינֵהוּ** – נחשים, לטאות וכו'. כל סוגי הנמלים והיתושים[[29]](#footnote-29) וכו' וכו'.[[30]](#footnote-30) **שְׁנַיִם מִכֹּל יָבֹאוּ אֵלֶיךָ לְהַחֲיוֹת** – בשביל שאתה תחיה אותם, כי אתה תדאג להם כמו שאתה דואג לעצמך, על מנת שישארו בחיים (רמב"ן בפסוק הקודם).[[31]](#footnote-31)

[**(כא)**](file:///C:\תורת%20אמת%20-%20352\Temp\his_temp_1_10.htm#בראשית פרק-ו-{כא}!)**וְאַתָּה קַח לְךָ מִכָּל מַאֲכָל אֲשֶׁר יֵאָכֵל** – מכל סוג של מאכל שהחיות אוכלות[[32]](#footnote-32). המון המון המון אוכל לשנה שלימה להמון המון חיות. [הרמב"ן בפסוק י"ט אומר שזה נס שכל זה נכנס לתוך התיבה[[33]](#footnote-33)]. **וְאָסַפְתָּ אֵלֶיךָ** – תאסוף את כל האוכל אליך, לתיבה[[34]](#footnote-34). **וְהָיָה** – האוכל. **לְךָ וְלָהֶם לְאָכְלָה** – בשביל לאכול.

[**(כב)**](file:///C:\תורת%20אמת%20-%20352\Temp\his_temp_1_10.htm#בראשית פרק-ו-{כב}!)**וַיַּעַשׂ נֹחַ כְּכֹל אֲשֶׁר צִוָּה אֹתוֹ אֱלֹהִים כֵּן עָשָׂה** – הכין את התיבה ואסף אוכל בדיוק כמו שד' אמר לו (רמב"ן) אפילו שדבר זה דרש המון עבודה – לכרות ארזים ולהתקין מהם את התיבה[[35]](#footnote-35), לזפת, לאסוף כמויות עצומות של אוכל. [נח התחיל לבנות את התיבה בגיל 480, אז בניו לא נולדו עדיין. אולי היו עבדים שעזרו לו]. בנוסף תיארנו את המאמץ הגדול של נח על מנת שלא תהיה חיה כל שהיא שתכחד. שאלנו למה ד' בחר להציל את נח דווקא על ידי בניית תיבה, דבר שלוקח כל כך הרבה זמן? היה אפשר שירד מבול בכל המקומות חוץ מהמקום של נח וכל החיות אשר איתו, או שהיה קורה משהו אחר[[36]](#footnote-36)? התשובה היא שלא רק שד' נתן עוד 120 שנה שאולי העולם יחזור בתשובה, אלא שד' רצה שנח יתאמץ ויבנה תיבה, ויסביר לכולם שהולך להיות מבול, אולי בזכות זה יחזרו בתשובה[[37]](#footnote-37). ואכן בזמן בניית התיבה, ניסור הארזים וכו', שאלו את נח מה הוא עושה וכו', אך זה לא עזר להם [לעומת נינוה, שם חזרו בתשובה].

**הכניסה לתיבה .**

פרק ז'[**(א)**](file:///C:\תורת%20אמת%20-%20352\Temp\his_temp_1_10.htm#בראשית פרק-ז-{א}!)**וַיֹּאמֶר ה' לְנֹחַ בֹּא אַתָּה וְכָל בֵּיתְךָ** – המשפחה שלך[[38]](#footnote-38). **אֶל הַתֵּבָה כִּי אֹתְךָ** – רק אותך. **רָאִיתִי צַדִּיק[[39]](#footnote-39) לְפָנַי בַּדּוֹר הַזֶּה** – כולם רשעים בדור הזה חוץ ממך. אז למה בניו נצלו, בגלל שהם הבנים של נח ד' הציל אותם (ספורנו ואוה"ח).

[**(ב)**](file:///C:\תורת%20אמת%20-%20352\Temp\his_temp_1_10.htm#בראשית פרק-ז-{ב}!)**מִכֹּל הַבְּהֵמָה הַטְּהוֹרָה**  - מנין ידע מהי הבהמה הטהורה? מסתבר שד' לימד אותו, והתורה לא פירטה לנו[[40]](#footnote-40). **תִּקַּח לְךָ[[41]](#footnote-41) שִׁבְעָה שִׁבְעָה[[42]](#footnote-42) אִישׁ וְאִשְׁתּוֹ** – שבעה זוגות (העמ"ד)[[43]](#footnote-43). ולמה שבעה? כדי להקריב קרבנות[[44]](#footnote-44). **וּמִן הַבְּהֵמָה אֲשֶׁר לֹא טְהֹרָה הִוא** – דברה התורה כאן בלשון נקיה, כדי ללמדנו איך מדברים[[45]](#footnote-45).  **שְׁנַיִם אִישׁ וְאִשְׁתּוֹ:**

[**(ג)**](file:///C:\תורת%20אמת%20-%20352\Temp\his_temp_1_10.htm#בראשית פרק-ז-{ג}!)**גַּם מֵעוֹף הַשָּׁמַיִם** – הטהורים. **שִׁבְעָה שִׁבְעָה זָכָר וּנְקֵבָה לְחַיּוֹת זֶרַע** – ילדים. **עַל פְּנֵי כָל הָאָרֶץ:**

[**(ד)**](file:///C:\תורת%20אמת%20-%20352\Temp\his_temp_1_10.htm#בראשית פרק-ז-{ד}!)**כִּי לְיָמִים עוֹד שִׁבְעָה** – בעוד שבעה ימים[[46]](#footnote-46). **אָנֹכִי מַמְטִיר** – מוריד גשם[[47]](#footnote-47). **עַל הָאָרֶץ אַרְבָּעִים יוֹם וְאַרְבָּעִים לָיְלָה וּמָחִיתִי** – ואני אמחה ואכלה. **אֶת כָּל הַיְקוּם** – את כל הדברים שחיים בעולם (אבע"ז). **אֲשֶׁר עָשִׂיתִי מֵעַל פְּנֵי הָאֲדָמָה:**

[**(ה)**](file:///C:\תורת%20אמת%20-%20352\Temp\his_temp_1_10.htm#בראשית פרק-ז-{ה}!)**וַיַּעַשׂ נֹחַ כְּכֹל אֲשֶׁר צִוָּהוּ ה'** – נח בא ליד התיבה, וקיבל את כל החיות שהגיעו, ואסף את החיות שהיה צריך לאסוף (שילוב של אבע"ז ורמב"ן).

[**(ו)**](file:///C:\תורת%20אמת%20-%20352\Temp\his_temp_1_10.htm#בראשית פרק-ז-{ו}!)**וְנֹחַ בֶּן שֵׁשׁ מֵאוֹת שָׁנָה וְהַמַּבּוּל הָיָה מַיִם עַל הָאָרֶץ** – כשהמבול היה. אך עדיין התורה לא מספרת על המבול עצמו, זה רק בפסוק י' (העמ"ד).

[**(ז)**](file:///C:\תורת%20אמת%20-%20352\Temp\his_temp_1_10.htm#בראשית פרק-ז-{ז}!)**וַיָּבֹא נֹחַ וּבָנָיו וְאִשְׁתּוֹ וּנְשֵׁי בָנָיו אִתּוֹ אֶל הַתֵּבָה** – ליד התיבה (העמ"ד), **מִפְּנֵי מֵי הַמַּבּוּל** – בגלל הפחד שהיה להם מהמים של המבול (אבע"ז).

[**(ח)**](file:///C:\תורת%20אמת%20-%20352\Temp\his_temp_1_10.htm#בראשית פרק-ז-{ח}!)**מִן הַבְּהֵמָה הַטְּהוֹרָה וּמִן הַבְּהֵמָה אֲשֶׁר אֵינֶנָּה טְהֹרָה וּמִן הָעוֹף וְכֹל אֲשֶׁר רֹמֵשׂ עַל הָאֲדָמָה:**

[**(ט)**](file:///C:\תורת%20אמת%20-%20352\Temp\his_temp_1_10.htm#בראשית פרק-ז-{ט}!)**שְׁנַיִם שְׁנַיִם** – זוגות זוגות (העמ"ד). **בָּאוּ אֶל נֹחַ אֶל הַתֵּבָה** – לפחות שנים[[48]](#footnote-48), כי מהטהורות היו יותר. **זָכָר וּנְקֵבָה כַּאֲשֶׁר צִוָּה אֱלֹהִים אֶת נֹחַ:**

**המבול .** דגשים: נסיון אחרון שיחזרו בתשובה. מסירות הנפש העצומה של נח יומם ולילה למען כל אחד מהיצורים שד' ברא בעולמו. מלמד על ערך החי.

[**(י)**](file:///C:\תורת%20אמת%20-%20352\Temp\his_temp_1_10.htm#בראשית פרק-ז-{י}!)**וַיְהִי לְשִׁבְעַת הַיָּמִים** – אחרי שעברו שבעה ימים מאז שד' דיבר עם נח. **וּמֵי הַמַּבּוּל** – והמים של המבול. **הָיוּ עַל הָאָרֶץ:**

[**(יא)**](file:///C:\תורת%20אמת%20-%20352\Temp\his_temp_1_10.htm#בראשית פרק-ז-{יא}!)**בִּשְׁנַת שֵׁשׁ מֵאוֹת שָׁנָה לְחַיֵּי נֹחַ בַּחֹדֶשׁ הַשֵּׁנִי** – חודש חשוון. **בְּשִׁבְעָה עָשָׂר יוֹם לַחֹדֶשׁ** – בי"ז בחשוון[[49]](#footnote-49). **בַּיּוֹם הַזֶּה נִבְקְעוּ** – נפתחו. **כָּל מַעְיְנֹת תְּהוֹם רַבָּה** – כל המעיינות שבאו מהמים העמוקים הגדולים[[50]](#footnote-50). דיברנו על מי תהום שבאים מעומק האדמה, ועל מעיינות שיוצאים ממי תהום. **וַאֲרֻבֹּת הַשָּׁמַיִם** – והחלונות של השמים (חלונות בכאילו, אונקלוס[[51]](#footnote-51)). **נִפְתָּחוּ** – ושפכו כמויות גדולות של מים.

[**(יב)**](file:///C:\תורת%20אמת%20-%20352\Temp\his_temp_1_10.htm#בראשית פרק-ז-{יב}!)**וַיְהִי הַגֶּשֶׁם[[52]](#footnote-52) עַל הָאָרֶץ** – המבול היה על הארץ. **אַרְבָּעִים יוֹם וְאַרְבָּעִים לָיְלָה** – גם ביום וגם בלילה, הגשם התחיל בי"ז חשוון ביום.למה כתוב פה גשם ולא מבול? כי בהתחלה ד' הוריד טיפות קטנות של גשם כדי שאולי העולם יבין שצפוי לרדת מבול וזה יעורר אותו לחזור בתשובה. ד' כל כך לא רוצה לכלות את עולמו, וכיוון שזה לא עזר ד' התחיל להוריד מבול חזק.

[**(יג)**](file:///C:\תורת%20אמת%20-%20352\Temp\his_temp_1_10.htm#בראשית פרק-ז-{יג}!)**בְּעֶצֶם הַיּוֹם הַזֶּה[[53]](#footnote-53)** – בעיצומו של היום, כולם רואים שנח נכנס. **בָּא נֹחַ וְשֵׁם וְחָם וָיֶפֶת בְּנֵי נֹחַ וְאֵשֶׁת נֹחַ וּשְׁלֹשֶׁת נְשֵׁי בָנָיו אִתָּם אֶל הַתֵּבָה:**

**[(יד)](file:///C:\\תורת%20אמת%20-%20352\\Temp\\his_temp_1_10.htm" \l "בראשית פרק-ז-{יד}!) הֵמָּה** – נח ומשפחתו. **וְכָל הַחַיָּה לְמִינָהּ וְכָל הַבְּהֵמָה לְמִינָהּ וְכָל הָרֶמֶשׂ הָרֹמֵשׂ עַל הָאָרֶץ לְמִינֵהוּ וְכָל הָעוֹף לְמִינֵהוּ כֹּל צִפּוֹר כָּל כָּנָף** – כל ציפור בעלת כנף. לא רק ציפור, אלא גם כל דבר שיש לו כנפיים, לדוגמא חגבים, תרנגולות וכדומה.

[**(טו)**](file:///C:\תורת%20אמת%20-%20352\Temp\his_temp_1_10.htm#בראשית פרק-ז-{טו}!)**וַיָּבֹאוּ אֶל נֹחַ**  - מעצמם. **אֶל הַתֵּבָה שְׁנַיִם שְׁנַיִם** – זוגות זוגות (מהטמאות אחד ומהטהורות 7), (העמ"ד). **מִכָּל הַבָּשָׂר אֲשֶׁר בּוֹ רוּחַ חַיִּים:**

[**(טז)**](file:///C:\תורת%20אמת%20-%20352\Temp\his_temp_1_10.htm#בראשית פרק-ז-{טז}!)**וְהַבָּאִים זָכָר וּנְקֵבָה מִכָּל בָּשָׂר בָּאוּ** – ולא שני זכרים או שתי נקבות. **כַּאֲשֶׁר צִוָּה אֹתוֹ אֱלֹהִים וַיִּסְגֹּר ה' בַּעֲדוֹ** – ד' סגר בשבילו. מדוע ד' סגר ולא נח? כדי שיהיה חזק חזק ולא יכנסו מים בכלל (אבע"ז, שד' עזר שלא נפתח שום פתח).

י"ז חשון [**(יז)**](file:///C:\תורת%20אמת%20-%20352\Temp\his_temp_1_10.htm#בראשית פרק-ז-{יז}!)**וַיְהִי הַמַּבּוּל** – המבול היה[[54]](#footnote-54). **אַרְבָּעִים יוֹם[[55]](#footnote-55) עַל הָאָרֶץ** – התורה מתארת עכשיו מה קרה באותם 40 יום (רמב"ן ח':ד', לא כאבע"ז): שלב א. **וַיִּרְבּוּ הַמַּיִם** – היה הרבה הרבה מים. **וַיִּשְׂאוּ אֶת הַתֵּבָה** – המים לקחו את התיבה. **וַתָּרָם** – והתיבה התרוממה **מֵעַל הָאָרֶץ** – מעל היבשה. אם היו קצת מים התיבה לא הייתה מתרוממת, רק כשיש הרבה מים התיבה מתרוממת (עשינו ניסוי[[56]](#footnote-56)).

[**(יח)**](file:///C:\תורת%20אמת%20-%20352\Temp\his_temp_1_10.htm#בראשית פרק-ז-{יח}!)שלב ב. **וַיִּגְבְּרוּ הַמַּיִם** – המים התרבו מאוד. הם גם היו בגבורה – שברו בתים ועצים (רמב"ן). **וַיִּרְבּוּ מְאֹד עַל הָאָרֶץ וַתֵּלֶךְ הַתֵּבָה**  - התיבה שטה. **עַל פְּנֵי הַמָּיִם** – בשלב הזה התיבה כבר מתנדנדת, ישנה זרימה חזקה של המים, ולכן התיבה מתנדנדת.

[**(יט)**](file:///C:\תורת%20אמת%20-%20352\Temp\his_temp_1_10.htm#בראשית פרק-ז-{יט}!)שלב ג. **וְהַמַּיִם גָּבְרוּ מְאֹד מְאֹד עַל הָאָרֶץ** – עוד יותר התרבו. **וַיְכֻסּוּ כָּל הֶהָרִים הַגְּבֹהִים אֲשֶׁר תַּחַת כָּל הַשָּׁמָיִם** – ישנם הרים של מאות ואלפי מטרים (שפ"ח א' ורמב"ן ח':ד')[[57]](#footnote-57). כל ההרים האלו התכסו לגמרי. גם מי שעלה להר הכי גבוה בכדי להינצל טבע במים (רד"ק, בכור שור, רוקח)[[58]](#footnote-58). שמנו לב שבשלב ב' כתוב 'מאוד' ובשלב ג' 'מאוד מאוד'.

[**(כ)**](file:///C:\תורת%20אמת%20-%20352\Temp\his_temp_1_10.htm#בראשית פרק-ז-{כ}!)שלב ד. **חֲמֵשׁ עֶשְׂרֵה אַמָּה מִלְמַעְלָה** – מעל ההרים. **גָּבְרוּ הַמָּיִם וַיְכֻסּוּ הֶהָרִים** – כל ההרים הגבוהים כוסו ב15 אמות.[[59]](#footnote-59)

[**(כא)**](file:///C:\תורת%20אמת%20-%20352\Temp\his_temp_1_10.htm#בראשית פרק-ז-{כא}!)**[[60]](#footnote-60)וַיִּגְוַע** – וימות. **כָּל בָּשָׂר הָרֹמֵשׂ עַל הָאָרֶץ** – כל חיה שהולכת על הארץ (אבע"ז י"ט). **בָּעוֹף וּבַבְּהֵמָה וּבַחַיָּה וּבְכָל הַשֶּׁרֶץ הַשֹּׁרֵץ עַל הָאָרֶץ** – הדברים שהולכים צמוד לארץ (מה שנקרא "רמש", לענ"ד) **וְכֹל הָאָדָם:**

[**(כב)**](file:///C:\תורת%20אמת%20-%20352\Temp\his_temp_1_10.htm#בראשית פרק-ז-{כב}!)**כֹּל אֲשֶׁר נִשְׁמַת רוּחַ חַיִּים בְּאַפָּיו**  - כל מי שנושם (רא"ם ברש"י). **מִכֹּל אֲשֶׁר בֶּחָרָבָה מֵתוּ** – מכל דבר שנמצא באדמה. התורה רומזת שהדגים לא מתו (זבחים קיג:), שהרי הם לא באדמה. הדגים נושמים חמצן דרך המים (הם בוררים חמצן מהמים). וכיצד לא מתו מהחום של המים? הם נכנסו עמוק בים למקום שלא חם כל כך או שברחו לאוקיינוס (רמב"ן[[61]](#footnote-61)).

[**(כג)**](file:///C:\תורת%20אמת%20-%20352\Temp\his_temp_1_10.htm#בראשית פרק-ז-{כג}!)**וַיִּמַח** – וימחק, ויכלה. **אֶת כָּל הַיְקוּם** – את כל האנשים והחיות, לא הצמחים (תיב"ע, ספורנו). **אֲשֶׁר עַל פְּנֵי הָאֲדָמָה מֵאָדָם עַד בְּהֵמָה עַד רֶמֶשׂ וְעַד עוֹף הַשָּׁמַיִם וַיִּמָּחוּ מִן הָאָרֶץ** – והם נמחקו לגמרי מן הארץ. המים היו רותחים ולכן לא נשאר כלום מכל הדברים שהיו אפילו בצים של העופות נמחו (רמב"ן). **וַיִשָּׁאֶר אַךְ נֹחַ[[62]](#footnote-62) [[63]](#footnote-63) וַאֲשֶׁר אִתּוֹ בַּתֵּבָה** – רק נח וכל מה שהיה בתיבה נשאר. נח הוזכר, כי הוא העיקר. [יש פה רמז – נח עשה 'אך', כי כאב לו נשיכת האריה. הארכנו לספר על מסירות נפשו של נח לתת לכל חיה את האוכל שלה בזמן שלה, נח ובניו כמעט ולא ישנו].

כ"ז כסליו [**(כד)**](file:///C:\תורת%20אמת%20-%20352\Temp\his_temp_1_10.htm#בראשית פרק-ז-{כד}!)**וַיִּגְבְּרוּ הַמַּיִם עַל הָאָרֶץ חֲמִשִּׁים וּמְאַת יוֹם** – גם אחר 40 יום ולילה, שהפסיק המבול, עדיין המים נשארו בגבורתם, מי התהום לא חזרו חזרה לתהום והמים לא התאדו, כך נשאר 150 יום (רמב"ן ח':ד').

**סיום המבול .** דגשים: כמה נח רוצה לצאת מן התיבה. כל הזמן הוא מחכה עוד ועוד, אך הוא לא יוצא, עד שד' אומר לו.

פרק ח**'** [**(א)**](file:///C:\תורת%20אמת%20-%20352\Temp\his_temp_1_10.htm#בראשית פרק-ח-{א}!)**וַיִּזְכֹּר אֱלֹהִים אֶת נֹחַ** – ד' זכר את כל הדברים הטובים שנח עושה[[64]](#footnote-64), והוא כל כך רוצה שנח יוכל לצאת מן התיבה ולחזור לחיות בעולם. כמובן, אין הכוונה שעד עכשיו ד' לא זכר, אלא שעד עכשיו היה צריך למחות את העולם, ורק אחר שהעולם נמחה יכול ד' להתחיל להוציא את נח מן התיבה. **וְאֵת כָּל הַחַיָּה וְאֶת כָּל הַבְּהֵמָה אֲשֶׁר אִתּוֹ בַּתֵּבָה** – ד' זוכר את החיות והבהמות, שהרי ד' לא ברא את העולם כדי שיחרב, ד' אוהב את העולם וחפץ בבניינו (רמב"ן). **וַיַּעֲבֵר אֱלֹהִים רוּחַ עַל הָאָרֶץ** – ד' הביא רוח שעברה על כל הארץ. **וַיָּשֹׁכּוּ הַמָּיִם** – והמים נחו. עד עכשיו, כל ה150 יום שאחרי ימי המבול המים התגברו כל הזמן, ולא חזרו לתוך התהום, עכשיו, כשד' הביא רוח על הארץ, הרוח עצרה את המים שלא יתגברו, ומעתה יכולים המים לרדת לאט לאט (רד"ק).

[**(ב)**](file:///C:\תורת%20אמת%20-%20352\Temp\his_temp_1_10.htm#בראשית פרק-ח-{ב}!)**וַיִּסָּכְרוּ** – ויסגרו (תיב"ע)[[65]](#footnote-65). **מַעְיְנֹת תְּהוֹם** – כל מי התהום חזרו חזרה למעיינות. **וַאֲרֻבֹּת הַשָּׁמָיִם**  - גם נסגרו. **וַיִּכָּלֵא הַגֶּשֶׁם מִן הַשָּׁמָיִם** – ד' עצר את הגשם[[66]](#footnote-66). בכל ה150 יום אפילו שלא ירד מבול, ס"ס לפעמים ירד גשם טבעי, עכשיו, ד' רוצה שנח יוכל לצאת כמה שיותר מהר מן התיבה לכן ד' עשה שלא ירד גשם בכלל (רמב"ן). יותר מזה – המים מתאדים, וזה היה צריך לגרום להרבה עננים וגשם, וגם את זה ד' עצר (מלבי"ם).

א' סיון [**(ג)**](file:///C:\תורת%20אמת%20-%20352\Temp\his_temp_1_10.htm#בראשית פרק-ח-{ג}!)**וַיָּשֻׁבוּ הַמַּיִם מֵעַל הָאָרֶץ** – המים חזרו מעל הארץ לתוך האדמה. **הָלוֹךְ וָשׁוֹב** – חזרו עוד ועוד בלי הפסקה. **וַיַּחְסְרוּ הַמַּיִם** – המים התחילו לרדת ולהיחסר. **מִקְצֵה** – מסוף[[67]](#footnote-67) **חֲמִשִּׁים וּמְאַת יוֹם** – כשעברו 150 יום מסוף המבול, סך הכל מתחילת המבול זה יוצא שעברו 190 יום, שזה יוצא מא' סיון.

י"ז סיון [**(ד)**](file:///C:\תורת%20אמת%20-%20352\Temp\his_temp_1_10.htm#בראשית פרק-ח-{ד}!)**וַתָּנַח הַתֵּבָה** – התיבה התיישבה. **בַּחֹדֶשׁ הַשְּׁבִיעִי** – שביעי לחודש בו נגמר המבול. **בְּשִׁבְעָה עָשָׂר יוֹם לַחֹדֶשׁ** – י"ז סיון, בדיוק שבעה חודשים מתחילת המבול. **עַל הָרֵי אֲרָרָט** – הרים גבוהים מאוד.

א' אב [**(ה)**](file:///C:\תורת%20אמת%20-%20352\Temp\his_temp_1_10.htm#בראשית פרק-ח-{ה}!)**וְהַמַּיִם הָיוּ הָלוֹךְ וְחָסוֹר** – המים חסרו בלי הפסקה עוד ועוד. **עַד הַחֹדֶשׁ הָעֲשִׂירִי** – העשירי מתחילת המבול, חודש אב. **בָּעֲשִׂירִי** – בחודש העשירי – חודש אב. **בְּאֶחָד לַחֹדֶשׁ** – א' אב **נִרְאוּ רָאשֵׁי הֶהָרִים** – הגבוהים.

י' אלול [**(ו)**](file:///C:\תורת%20אמת%20-%20352\Temp\his_temp_1_10.htm#בראשית פרק-ח-{ו}!)**וַיְהִי מִקֵּץ אַרְבָּעִים יוֹם** – בסוף ארבעים יום מאז שנראו ראשי ההרים (נראה שזה י' אלול[[68]](#footnote-68)). **וַיִּפְתַּח נֹחַ אֶת חַלּוֹן הַתֵּבָה אֲשֶׁר עָשָׂה** – כי רצה לבדוק האם כבר אפשר לצאת[[69]](#footnote-69).

[**(ז)**](file:///C:\תורת%20אמת%20-%20352\Temp\his_temp_1_10.htm#בראשית פרק-ח-{ז}!)**וַיְשַׁלַּח אֶת הָעֹרֵב וַיֵּצֵא יָצוֹא וָשׁוֹב** – הוא יצא עשה סיבוב מסביב התיבה וישר נכנס, ושוב יצא ונכנס ושוב יצא ונכנס. **עַד יְבֹשֶׁת הַמַּיִם מֵעַל הָאָרֶץ** – כך הוא עשה עד שהתייבשו המים מהארץ[[70]](#footnote-70).

י"ז אלול [**(ח)**](file:///C:\תורת%20אמת%20-%20352\Temp\his_temp_1_10.htm#בראשית פרק-ח-{ח}!)**וַיְשַׁלַּח אֶת הַיּוֹנָה מֵאִתּוֹ** – הוא שילח את היונה שתצא ממנו. **לִרְאוֹת** – בשביל לראות. **הֲקַלּוּ הַמַּיִם** – האם קלו המים, האם המים נתמעטו (רד"ק, כשיש מעט מים הם נקראים קלים, וכשיש הרבה הם נקראים כבדים, כמו שאומרים "גשם כבד"). **מֵעַל פְּנֵי הָאֲדָמָה** – נח עשה זאת 7 ימים לאחר שהעורב חזר, כמו שמדוייק בפסוק י'.

[**(ט)**](file:///C:\תורת%20אמת%20-%20352\Temp\his_temp_1_10.htm#בראשית פרק-ח-{ט}!)**וְלֹא מָצְאָה הַיּוֹנָה מָנוֹחַ לְכַף רַגְלָהּ[[71]](#footnote-71)** – היונה לא מצאה מקום להניח את כף הרגל שלה. **וַתָּשָׁב אֵלָיו** – היונה חזרה לנח. **אֶל הַתֵּבָה כִּי מַיִם עַל פְּנֵי כָל הָאָרֶץ וַיִּשְׁלַח יָדוֹ וַיִּקָּחֶהָ וַיָּבֵא אֹתָהּ אֵלָיו אֶל הַתֵּבָה** – היונה לא נכנסה לתוך התיבה, אלא עמדה מחוץ לתיבה ונח הכניס אותה. לא יודע למה היונה לא נכנסה בעצמה. (עיין רמב"ן והעמ"ד). אמנם יכלה היונה לנוח על ראשי ההרים הגבוהים, אך היא העדיפה לחזור לתיבה, כי דרך היונים להיות בין האילנות, ואין אילנות בהרים הגבוהים (רמב"ן).

כ"ד אלול [**(י)**](file:///C:\תורת%20אמת%20-%20352\Temp\his_temp_1_10.htm#בראשית פרק-ח-{י}!)**וַיָּחֶל** – נח המתין, חיכה. **עוֹד שִׁבְעַת יָמִים אֲחֵרִים** – אחרי 7 הימים שחיכה בין העורב ליונה הראשונה. **וַיֹּסֶף שַׁלַּח אֶת הַיּוֹנָה מִן הַתֵּבָה** – והוא שלח שוב את היונה. באותו זמן היה מתפלל לד' שתתייבש הארץ, הוא כל כך רצה כבר לצאת מהתיבה, כיוון שהיה עובד קשה מאוד כפי שתיארנו[[72]](#footnote-72).

[**(יא)**](file:///C:\תורת%20אמת%20-%20352\Temp\his_temp_1_10.htm#בראשית פרק-ח-{יא}!)**וַתָּבֹא אֵלָיו הַיּוֹנָה לְעֵת עֶרֶב** – כשהגיע הערב, לפני השקיעה (לענ"ד). **וְהִנֵּה עֲלֵה זַיִת טָרָף בְּפִיהָ** – עלה זית שרואים עליו שהוא טרוף (רמב"ן)[[73]](#footnote-73), ומזה ידע נח שהעלה הזה לא נמצא על המים, אלא שהיא טרפה (חטפה) אותו מהעץ. **וַיֵּדַע נֹחַ כִּי קַלּוּ הַמַּיִם מֵעַל הָאָרֶץ** – שהמים התמעטו.

[**(יב)**](file:///C:\תורת%20אמת%20-%20352\Temp\his_temp_1_10.htm#בראשית פרק-ח-{יב}!)**וַיִּיָּחֶל** – וימתן **עוֹד שִׁבְעַת יָמִים אֲחֵרִים** – נראה שנח כבר מאוד רוצה לצאת, והוא מתאמץ להמתין עוד 7 ימים (כ"נ מרש"י, בהבדל בין 'ויחל' ל'וייחל').**וַיְשַׁלַּח אֶת הַיּוֹנָה וְלֹא יָסְפָה שׁוּב אֵלָיו עוֹד****[[74]](#footnote-74)** – היונה לא הוסיפה לחזור אליו עוד.

א' תשרי [**(יג)**](file:///C:\תורת%20אמת%20-%20352\Temp\his_temp_1_10.htm#בראשית פרק-ח-{יג}!)**וַיְהִי בְּאַחַת וְשֵׁשׁ מֵאוֹת שָׁנָה** – לחיי נח. **בָּרִאשׁוֹן בְּאֶחָד לַחֹדֶשׁ** – בא' תשרי (בראש השנה – יום בריאת האדם). **חָרְבוּ הַמַּיִם מֵעַל הָאָרֶץ** – יבשו המים מעל הארץ, אבל הארץ עצמה עוד לא יבשה, ויש בוץ (ע"פ אבע"ז). אחרי יום אחד של גשם ישנה שכבה דקה של בוץ, כאן מדובר על מטרים של אדמה מלאה בוץ. **וַיָּסַר נֹחַ** – נח הסיר, הוציא. **אֶת מִכְסֵה הַתֵּבָה** – את כל הקרשים של גג התיבה (ע"פ אונקלוס), ובכך נכנס אור ואוויר לתיבה, נראה שגם על ידי זה יכל נח לראות אם נגמרו המים בכל צדדי התיבה (תלמיד אהוב). **וַיַּרְא[[75]](#footnote-75) וְהִנֵּה חָרְבוּ פְּנֵי הָאֲדָמָה:**

כ"ז חשון [**(יד)**](file:///C:\תורת%20אמת%20-%20352\Temp\his_temp_1_10.htm#בראשית פרק-ח-{יד}!)**וּבַחֹדֶשׁ הַשֵּׁנִי בְּשִׁבְעָה וְעֶשְׂרִים יוֹם לַחֹדֶשׁ** – בכ"ז חשוון. **יָבְשָׁה הָאָרֶץ** – לגמרי, וכעת נח כבר יכול לצאת. [היה זה בדיוק שנה שלמה לפי שנות החמה]. עדיין נח לא יוצא, אפילו שהוא מאוד מאוד רוצה לצאת. למה? הוא מחכה שד' יגיד לו לצאת. בניו מפצירים ממנו לצאת, שהרי קשה מאוד להיות בתיבה, אך נח אומר – אנחנו ועושים את רצון ד', הוא אמר לנו להיכנס והוא יאמר לנו לצאת (מדרש[[76]](#footnote-76)).

**היציאה מהתיבה.** דגשים: חפץ ד' בקיום העולם. חשיבות ההודאה לד' על עצם החיים, והקרבת הקרבן – שהיא צורת ההודאה. הידיעה שהאדם במהותו טוב, ורק היצר הרע מחטיאו.

[**(טו)**](file:///C:\תורת%20אמת%20-%20352\Temp\his_temp_1_10.htm#בראשית פרק-ח-{טו}!)**וַיְדַבֵּר אֱלֹהִים אֶל נֹחַ לֵאמֹר:**

[**(טז)**](file:///C:\תורת%20אמת%20-%20352\Temp\his_temp_1_10.htm#בראשית פרק-ח-{טז}!)**צֵא מִן הַתֵּבָה אַתָּה וְאִשְׁתְּךָ וּבָנֶיךָ וּנְשֵׁי בָנֶיךָ אִתָּךְ** – כאן כבר יכולים נח ואשתו להיות יחד, ולבנות את העולם. לכן הצמיד נח ואשתו.

[**(יז)**](file:///C:\תורת%20אמת%20-%20352\Temp\his_temp_1_10.htm#בראשית פרק-ח-{יז}!)**כָּל הַחַיָּה אֲשֶׁר אִתְּךָ מִכָּל בָּשָׂר בָּעוֹף וּבַבְּהֵמָה וּבְכָל הָרֶמֶשׂ הָרֹמֵשׂ עַל הָאָרֶץ הַיְצֵא אִתָּךְ** – מי שלא יצא מעצמו תוציא אותו. **וְשָׁרְצוּ בָאָרֶץ** – והולידו בארץ. **וּפָרוּ וְרָבוּ עַל הָאָרֶץ** – ודווקא על הארץ, אבל בתיבה לא יכלו לפרות ולרבות, כי כל חיה הייתה בחדר אחר ולא עם בן זוגה.

[**(יח)**](file:///C:\תורת%20אמת%20-%20352\Temp\his_temp_1_10.htm#בראשית פרק-ח-{יח}!)**וַיֵּצֵא נֹחַ וּבָנָיו וְאִשְׁתּוֹ וּנְשֵׁי בָנָיו אִתּוֹ:**

[**(יט)**](file:///C:\תורת%20אמת%20-%20352\Temp\his_temp_1_10.htm#בראשית פרק-ח-{יט}!)**כָּל הַחַיָּה כָּל הָרֶמֶשׂ וְכָל הָעוֹף כֹּל רוֹמֵשׂ** – כל הולך **עַל הָאָרֶץ לְמִשְׁפְּחֹתֵיהֶם** – זכר ונקבה יחד[[77]](#footnote-77). **יָצְאוּ מִן הַתֵּבָה:**

[**(כ)**](file:///C:\תורת%20אמת%20-%20352\Temp\his_temp_1_10.htm#בראשית פרק-ח-{כ}!)**וַיִּבֶן נֹחַ מִזְבֵּחַ לַה'** – עשוי מכמה אבנים. **וַיִּקַּח מִכֹּל הַבְּהֵמָה הַטְּהוֹרָה וּמִכֹּל הָעוֹף הַטָּהֹר** – נראה שמכל מכל סוג ששה זוגות. **וַיַּעַל עֹלֹת בַּמִּזְבֵּחַ** – עולה מוקרבת כולה לד'. להודות לד' על החסד הגדול שעשה לו שהשאיר אותו חי, ונתן לו עיניים, ואוזנים – פוקח עיוורים, מתיר אסורים וכו'. מאפה ידע נח להקריב קרבן? אדם הראשון הקריב קרבן בהר המוריה להודות לד'. אחריו הבל. המזבח נהרס במבול, ובא נח ובנה באותו מקום מזבח (תיב"ע).

[**(כא)**](file:///C:\תורת%20אמת%20-%20352\Temp\his_temp_1_10.htm#בראשית פרק-ח-{כא}!)**וַיָּרַח ה' אֶת רֵיחַ הַנִּיחֹחַ** – ד' שמח בקרבן. התורה השתמשה בלשון שיהיה לנו יותר קל להבין, אך ודאי שאין הכוונה כפשוטו, אלא כמו מישהו ששמח בריח טוב (ע"פ אבע"ז). **וַיֹּאמֶר ה' אֶל לִבּוֹ** – לעצמו, ולא לנביא, ולא לנח (רמב"ן). **לֹא אֹסִף לְקַלֵּל עוֹד אֶת הָאֲדָמָה בַּעֲבוּר הָאָדָם** – בגלל האדם. **כִּי יֵצֶר לֵב הָאָדָם רַע מִנְּעֻרָיו** – לאדם יש יצר רע מאז שהוא נולד. ולכן אני יודע שהוא עלול לחטוא, ואחר כך גם לתקן את דרכיו. כי בפנימיותו הוא טוב (בדומה ברמב"ן).[[78]](#footnote-78) **וְלֹא אֹסִף עוֹד לְהַכּוֹת אֶת כָּל חַי** – את כל הדברים שחיים. **כַּאֲשֶׁר עָשִׂיתִי** – יש פה 2 דברים – שלא יהרוס את האדמה ושלא יהרוג את האנשים (אוה"ח).

[**(כב)**](file:///C:\תורת%20אמת%20-%20352\Temp\his_temp_1_10.htm#בראשית פרק-ח-{כב}!)**עֹד כָּל יְמֵי הָאָרֶץ[[79]](#footnote-79)** – מעתה והלאה, כל זמן שיש ארץ. **זֶרַע וְקָצִיר וְקֹר וָחֹם וְקַיִץ וָחֹרֶף** – יש כאן 6 עונות, כל אחד חודשיים – זרע, חורף, קור, קציר, קיץ וחום. **וְיוֹם וָלַיְלָה לֹא יִשְׁבֹּתוּ** – לא יפסיקו לעולם, מה שלא היה בימי המבול[[80]](#footnote-80). זה נכון בעיקר בארץ ישראל.

**מצוות בני נח.** דגשים: חפץ ד' להגדיל את עולמו. חשיבות האדם שנברא בצלם, והאיסור החמור לרצוח. ההבדל העצום בין ישראל לעמים. השמחה הגדולה במצוות שד' נתן לנו.

פרק ט'[**(א)**](file:///C:\תורת%20אמת%20-%20352\Temp\his_temp_1_10.htm#בראשית פרק-ט-{א}!)**וַיְבָרֶךְ אֱלֹהִים אֶת נֹחַ וְאֶת בָּנָיו וַיֹּאמֶר לָהֶם** – ברך אותם. **פְּרוּ וּרְבוּ וּמִלְאוּ אֶת הָאָרֶץ** – שהעולם יהיה מלא מכם. כמו שד' ברך את אדם וחוה כך הוא מברך את נח ומשפחתו.[[81]](#footnote-81)

[**(ב)**](file:///C:\תורת%20אמת%20-%20352\Temp\his_temp_1_10.htm#בראשית פרק-ט-{ב}!)**וּמוֹרַאֲכֶם** – המורא שלכם, הפחד שלכם. **וְחִתְּכֶם** – הפחד שלכם. **יִהְיֶה עַל כָּל חַיַּת הָאָרֶץ וְעַל כָּל עוֹף הַשָּׁמָיִם בְּכֹל אֲשֶׁר תִּרְמֹשׂ הָאֲדָמָה** – בכל מה שרומש על האדמה (אבע"ז), הולך על האדמה. **וּבְכָל דְּגֵי הַיָּם** – גם בהם יהיה פחד מבני האדם. שמנו לב שאכן החיות מפחדות מבני אדם. וחיה שעוקצת או נושכת זה מהפחד שלה. **בְּיֶדְכֶם נִתָּנוּ** – בנוסף הם בידים שלכם, הכוונה שאתם שולטים עליהם. אדם מכניס אריה לגן חיות ולא להיפך.[[82]](#footnote-82)

[**(ג)**](file:///C:\תורת%20אמת%20-%20352\Temp\his_temp_1_10.htm#בראשית פרק-ט-{ג}!)**כָּל רֶמֶשׂ** – כל דבר שהולך (אפילו דגים, רמב"ן). **אֲשֶׁר הוּא חַי לָכֶם יִהְיֶה לְאָכְלָה כְּיֶרֶק עֵשֶׂב** – כמו ירק עשב שיכלתם לאכול עד כה. **נָתַתִּי לָכֶם אֶת כֹּל** – לא כמו אדם הראשון שהיה אסור לו לאכול בשר חיות.

[**(ד)**](file:///C:\תורת%20אמת%20-%20352\Temp\his_temp_1_10.htm#בראשית פרק-ט-{ד}!)**[[83]](#footnote-83)**לאחר שד' התיר לאכול חיות, ד' מלמד שישנם שתי הגבלות: **אַךְ** – אבל. אמנם אתם יכולים לאכול חיות, אבל.. **בָּשָׂר בְּנַפְשׁוֹ דָמוֹ** – בשר עם הנפש והדם שלו (כי הדם הוא הנפש, רמב"ן ואבע"ז, דלא כרש"י וספורנו), כלומר לקחת חתיכת בשר מבהמה שעדיין לא מתה אסור. [אבל בהמה מתה מותר לאכול בלי שחיטה] **לֹא תֹאכֵלוּ** – הרחבנו על 7 מצוות בני נח.

[**(ה)**](file:///C:\תורת%20אמת%20-%20352\Temp\his_temp_1_10.htm#בראשית פרק-ט-{ה}!)**וְאַךְ** – אבל. אמנם חיות אפשר לאכול, אבל.. **אֶת דִּמְכֶם לְנַפְשֹׁתֵיכֶם[[84]](#footnote-84) אֶדְרֹשׁ** – אעניש. את מי שפוגע בדם שלכם שזה הנפש שלכם, החיים שלכם (רמב"ן באחד מההסברים). **מִיַּד כָּל חַיָּה אֶדְרְשֶׁנּוּ** – אפילו אם חיה הרגה אדם ד' יעניש אותה, על אף שהיא לא אשמה, כיון שס"ס נעשה על ידה משהו נורא (כ"נ ברמב"ן[[85]](#footnote-85)). **וּמִיַּד הָאָדָם** – אעניש מי שרוצח במזיד בלא עדים. **מִיַּד אִישׁ אָחִיו אֶדְרֹשׁ אֶת נֶפֶשׁ הָאָדָם** – מי שרוצח בשוגג בלי עדים. ומנין שכאן זה בשוגג? כי אף אחד לא הורג את אחיו במזיד.

[**(ו)**](file:///C:\תורת%20אמת%20-%20352\Temp\his_temp_1_10.htm#בראשית פרק-ט-{ו}!)**שֹׁפֵךְ דַּם הָאָדָם בָּאָדָם** – מי ששופך דם, הורג מישהו במזיד, אבל – באדם, שהיה זה לפני בני אדם שראו את זה. **דָּמוֹ יִשָּׁפֵךְ** – על השופטים של הגויים להרוג אותו. ומה זה שונה מלהרוג בהמה בכדי לאכול אותה? עונה התורה: **כִּי בְּצֶלֶם אֱלֹהִים עָשָׂה אֶת הָאָדָם** – כי ד' ברא את האדם בצורה שהוא הכי אוהב. אנו רואים כמה ד' חפץ בחיים של האדם.

[**(ז)**](file:///C:\תורת%20אמת%20-%20352\Temp\his_temp_1_10.htm#בראשית פרק-ט-{ז}!)**וְאַתֶּם פְּרוּ וּרְבוּ** – ד' מצווה את נח ובניו, ולא רק מברך כפי שעשה בפסוק א'. כמה נורא לרצוח וכמה חשוב להרבות חיים (ע"פ ספורנו). **שִׁרְצוּ בָאָרֶץ** – תולידו בארץ (אונקלוס). **וּרְבוּ בָהּ:**

**ברית הקשת.** דגשים: חפץ ד' בקיום עולמו. ההבדל בין ברית ד' עם ישראל שזה ברית של אהבה וקדושה לבין ברית ד' עם העולם שזה ברית של חפץ קיום.

[**(ח)**](file:///C:\תורת%20אמת%20-%20352\Temp\his_temp_1_10.htm#בראשית פרק-ט-{ח}!)**וַיֹּאמֶר אֱלֹהִים אֶל נֹחַ וְאֶל בָּנָיו אִתּוֹ** – ד' התנבא לנח והוא אמר לבניו (רמב"ן, אבע"ז בפירוש אחד[[86]](#footnote-86)). **לֵאמֹר:**

[**(ט)**](file:///C:\תורת%20אמת%20-%20352\Temp\his_temp_1_10.htm#בראשית פרק-ט-{ט}!)**וַאֲנִי הִנְנִי מֵקִים** – מקיים. [מקים הכוונה מעמיד – שיהיה יציב וקיים]. **אֶת בְּרִיתִי** – ברית זהו דבר שלא משתנה, לא משנה מה יקרה, וכיצד יתנהגו בני האדם. **אִתְּכֶם וְאֶת זַרְעֲכֶם אַחֲרֵיכֶם** – ועם (אונקלוס ואבע"ז) הילדים שלכם שיבואו אחריכם[[87]](#footnote-87).

[**(י)**](file:///C:\תורת%20אמת%20-%20352\Temp\his_temp_1_10.htm#בראשית פרק-ט-{י}!)**וְאֵת** – ועם **כָּל נֶפֶשׁ הַחַיָּה** – נפש שיש לה חיים. **אֲשֶׁר אִתְּכֶם** – התורה מפרטת: **בָּעוֹף בַּבְּהֵמָה וּבְכָל חַיַּת הָאָרֶץ אִתְּכֶם** – חיות שנמצאות אתכם כמו כלב וחתול. **מִכֹּל יֹצְאֵי הַתֵּבָה לְכֹל חַיַּת הָאָרֶץ** – גם חיות שלא נמצאות אתכם. הקב"ה כרת את הברית הזאת עם כל החיות, כאן אנו רואים כמה ד' רוצה וחפץ בכל הבריות ובכל סוגי הבהמות והחיות.

[**(יא)**](file:///C:\תורת%20אמת%20-%20352\Temp\his_temp_1_10.htm#בראשית פרק-ט-{יא}!)**וַהֲקִמֹתִי אֶת בְּרִיתִי** – אני אעמיד ואקיים את הברית שלי. **אִתְּכֶם וְלֹא יִכָּרֵת** – ולא ימות. **כָּל בָּשָׂר** – כל העולם. אבל מקום מסויים בעולם יכול להכלות, כמו הצונאמי. (ע"פ האוה"ח[[88]](#footnote-88)) **עוֹד מִמֵּי הַמַּבּוּל וְלֹא יִהְיֶה עוֹד מַבּוּל לְשַׁחֵת הָאָרֶץ** – להרוס את הארץ, כי גם שיחות הארץ בלי הריגת כל בני האדם לא יהיה (ע"פ האוה"ח).

[**(יב)**](file:///C:\תורת%20אמת%20-%20352\Temp\his_temp_1_10.htm#בראשית פרק-ט-{יב}!)**וַיֹּאמֶר אֱלֹהִים זֹאת אוֹת הַבְּרִית** – הסימן שאני עושה בשביל לזכור את הברית (רמב"ן[[89]](#footnote-89)). **אֲשֶׁר אֲנִי נֹתֵן בֵּינִי וּבֵינֵיכֶם וּבֵין כָּל נֶפֶשׁ חַיָּה אֲשֶׁר אִתְּכֶם** – שמנו לב לכך שבדרך כלל ד' כורת ברית עם עם ישראל – ברית בין הבתרים, ברית התורה והארץ. כאן ישנה ברית מיוחדת עם כל היקום. **לְדֹרֹת עוֹלָם** – דור אחר דור לעולם.

[**(יג)**](file:///C:\תורת%20אמת%20-%20352\Temp\his_temp_1_10.htm#בראשית פרק-ט-{יג}!)**אֶת קַשְׁתִּי נָתַתִּי בֶּעָנָן** – אעשה את הקשת שתהיה בתוך הענן, דבר שלא היה עד עכשיו (אבע"ז[[90]](#footnote-90)) הקשת זהו דבר עשוי חצי עיגול, כמו קשת לציד, וכמו קשת ששמים על השיער. **וְהָיְתָה לְאוֹת בְּרִית בֵּינִי וּבֵין הָאָרֶץ[[91]](#footnote-91):**

[**(יד)**](file:///C:\תורת%20אמת%20-%20352\Temp\his_temp_1_10.htm#בראשית פרק-ט-{יד}!)**וְהָיָה בְּעַנְנִי עָנָן** – כשאני אעשה ענן **עַל הָאָרֶץ וְנִרְאֲתָה הַקֶּשֶׁת בֶּעָנָן** – הקשת תראה בתוך העננים. התורה מדגישה שהקשת תהיה רק כשיש עננים, ולא יהיה קשת לדוגמא בקיץ. כאשר עננים מורידים גשם, אך השמש לא מכוסה בעננים, ההשתקפות של המים בקרני השמש יוצרת את צבעי הקשת. [אפשר לומר שכשיש עננים אולי נחשוש שהעננים האלו יביאו מבול? אומר הקב"ה – אעשה קשת, ואז זה יזכיר שלא יהיה מבול. מלבי"ם].

[**(טו)**](file:///C:\תורת%20אמת%20-%20352\Temp\his_temp_1_10.htm#בראשית פרק-ט-{טו}!)**וְזָכַרְתִּי אֶת בְּרִיתִי אֲשֶׁר בֵּינִי וּבֵינֵיכֶם וּבֵין כָּל נֶפֶשׁ חַיָּה בְּכָל בָּשָׂר וְלֹא יִהְיֶה עוֹד הַמַּיִם לְמַבּוּל לְשַׁחֵת כָּל בָּשָׂר** – להרוס את העולם. שמנו לב שד' חוזר שוב ושוב על כריתת הברית מפני חשיבותה הגדולה.

[**(טז)**](file:///C:\תורת%20אמת%20-%20352\Temp\his_temp_1_10.htm#בראשית פרק-ט-{טז}!)**וְהָיְתָה הַקֶּשֶׁת בֶּעָנָן וּרְאִיתִיהָ** – ואני אראה אותה (רס"ג, כלי יקר). **לִזְכֹּר בְּרִית עוֹלָם בֵּין אֱלֹהִים וּבֵין כָּל נֶפֶשׁ חַיָּה בְּכָל בָּשָׂר אֲשֶׁר עַל הָאָרֶץ:**

[**(יז)**](file:///C:\תורת%20אמת%20-%20352\Temp\his_temp_1_10.htm#בראשית פרק-ט-{יז}!)**וַיֹּאמֶר אֱלֹהִים אֶל נֹחַ זֹאת**  - הראה לו קשת, לכן אומר לו – "זאת". **אוֹת הַבְּרִית אֲשֶׁר הֲקִמֹתִי בֵּינִי וּבֵין כָּל בָּשָׂר אֲשֶׁר עַל הָאָרֶץ** – אמנם דעת המשנ"ב שלא ראוי לפרסם שיש קשת (אך הברית כהונה חולק, ואומר הרב מלמד שנראה שכך נוהגים). ואולי הטעם כי איננו שמחים במצב בו היה ראוי העולם להיחרב[[92]](#footnote-92), אך נראה לי שודאי אנו גם שמחים בקשת, בהיותה מראה כמה הקב"ה חפץ בעולמינו. אנו שמחים מצד אחד, ועצובים מצד הצורך שלנו בקשת. כנלענ"ד[[93]](#footnote-93).

**שכרות נח.** דגשים: היחס בין ענייני חול לענייני קודש. חשיבות השמירה על הצניעות. חשיבות כיבוד הורים. היחס הנכון אל הגויים וההכרה בדרגות השונות – שם, יפת, חם.

[**(יח)**](file:///C:\תורת%20אמת%20-%20352\Temp\his_temp_1_10.htm#בראשית פרק-ט-{יח}!) **וַיִּהְיוּ בְנֵי נֹחַ הַיֹּצְאִים מִן הַתֵּבָה שֵׁם וְחָם וָיָפֶת** – שם הוזכר ראשון כי הוא החשוב. **וְחָם הוּא אֲבִי כְנָעַן** – התורה מדגישה שחם היה מתנהג בדומה לבנו כנען (אבע"ז). יש לתורה חשיבות גדולה ללמד אותנו מיהו כנען, כי בעתיד התורה תזהיר אותנו הרבה לא ללמוד מהכנענים, כשיבואו לא"י (אבע"ז).

[**(יט)**](file:///C:\תורת%20אמת%20-%20352\Temp\his_temp_1_10.htm#בראשית פרק-ט-{יט}!)**שְׁלֹשָׁה אֵלֶּה בְּנֵי נֹחַ וּמֵאֵלֶּה נָפְצָה כָל הָאָרֶץ**[[94]](#footnote-94) – ומשלושת אלה התפזרו בני האדם (תיב"ע) בכל הארץ[[95]](#footnote-95).

[[96]](#footnote-96)[**(כ)**](file:///C:\תורת%20אמת%20-%20352\Temp\his_temp_1_10.htm#בראשית פרק-ט-{כ}!)**וַיָּחֶל נֹחַ** – נח התחיל (רמב"ן). **אִישׁ הָאֲדָמָה** – המומחה בענייני האדמה (אבע"ז). ['איש' – הכוונה שהוא הבעלים של האדמה, אחראי על האדמה.] **וַיִּטַּע כָּרֶם** – נח נטע כרם גפנים[[97]](#footnote-97). למה נח לא הסתפק בכמה עצי גפן? כי הוא רצה להכין יין, בשביל זה צריך הרבה עצי גפן. נח היה הראשון שהכין יין (רמב"ן ורד"ק). נח חושב יותר מדי על עניינים של חול, ולא על דברים רוחניים. חז"ל מלמדים אותנו שנח היה צריך לעסוק בדברים רוחניים יותר [הזכרנו שהמילה "ויחל נח" מזכירה שהוא עשה מעשה חולין].

[**(כא)**](file:///C:\תורת%20אמת%20-%20352\Temp\his_temp_1_10.htm#בראשית פרק-ט-{כא}!)**וַיֵּשְׁתְּ מִן הַיַּיִן וַיִּשְׁכָּר וַיִּתְגַּל** – נח התגלה, נח הוריד את בגדיו בלי ששם לב למעשיו (לשון התפעל, רש"י). **בְּתוֹךְ אָהֳלֹה** – בתוך האוהל שלו.

[**(כב)**](file:///C:\תורת%20אמת%20-%20352\Temp\his_temp_1_10.htm#בראשית פרק-ט-{כב}!)**וַיַּרְא חָם אֲבִי כְנַעַן אֵת עֶרְוַת אָבִיו** – את המקום הצנוע של אביו. ערווה זה דבר שצריך להיות מכוסה. **וַיַּגֵּד לִשְׁנֵי אֶחָיו בַּחוּץ** – לא רק שחם לא מכסה את אביו, אלא הוא יוצא החוצה ומספר בשמחה (ע"פ ספורנו) לאחיו על מה שהוא רואה, הוא לא סיפר להם לאוזן אלא "בחוץ"[[98]](#footnote-98), לא היה אכפת לו שכולם ישמעו (רמב"ן י"ח ע"פ אונקלוס. ועיין ספורנו), או שסיפר בחוץ כדי שאביו לא ישמע (בני יקירי מרדכי).

[**(כג)**](file:///C:\תורת%20אמת%20-%20352\Temp\his_temp_1_10.htm#בראשית פרק-ט-{כג}!)**וַיִּקַּח שֵׁם וָיֶפֶת אֶת הַשִּׂמְלָה** – הבגד / השמיכה. שם חשב על הרעיון, והוא ביקש מיפת שיצטרף אליו, לכן כתוב בלשון יחיד. **וַיָּשִׂימוּ עַל שְׁכֶם שְׁנֵיהֶם** – על הכתף (תיב"ע) של שניהם. **וַיֵּלְכוּ אֲחֹרַנִּית** – הם לא הלכו קדימה בעצימת עיניים אלא אחורה, כדי להקטין כמה שיותר את הביזוי של אבא שלהם (לענ"ד). **וַיְכַסּוּ אֵת עֶרְוַת אֲבִיהֶם וּפְנֵיהֶם אֲחֹרַנִּית** – כשהגיעו קרוב למקום הערווה[[99]](#footnote-99) הם גם הסבו את פניהם, על מנת שלא יראו בטעות את ערוות אביהם. **וְעֶרְוַת אֲבִיהֶם לֹא רָאוּ:**

[**(כד)**](file:///C:\תורת%20אמת%20-%20352\Temp\his_temp_1_10.htm#בראשית פרק-ט-{כד}!)**וַיִּיקֶץ נֹחַ מִיֵּינוֹ** – נח התעורר מהשכרות שנגרמה מהיין שהוא שתה. נח לא ישן, אך שיכור דומה למישהו ישן (כי ההרגשות רדומות, רד"ק), והוא התעורר מהשכרות[[100]](#footnote-100). **וַיֵּדַע אֵת אֲשֶׁר עָשָׂה לוֹ** – כנראה ששם ויפת סיפרו לו, או שהוא זכר, כי אמנם הוא היה שיכור, אך הוא היה ער[[101]](#footnote-101). **בְּנוֹ הַקָּטָן** – קטן במעשים, שיש לו מעשים מקולקלים. אבל באמת חם היה הגדול.

[**(כה)**](file:///C:\תורת%20אמת%20-%20352\Temp\his_temp_1_10.htm#בראשית פרק-ט-{כה}!)קללה לכנען: **וַיֹּאמֶר אָרוּר כְּנָעַן** – כנען מקולל. **עֶבֶד עֲבָדִים** – עבד גמור, יש פה כפילות להדגיש (ע"פ ספורנו). **יִהְיֶה לְאֶחָיו** – לאחים של חם[[102]](#footnote-102). למה נח קילל את כנען ולא את חם? כי ד' בתחילת הפרק בירך את חם, ולא שייך לקלל אותו. לכן הוא קילל את הזרע של חם, נח מקלל את כנען, וברור שהכוונה לכל זרעו של חם. (רבינו בחיי ועוד).

[**(כו)**](file:///C:\תורת%20אמת%20-%20352\Temp\his_temp_1_10.htm#בראשית פרק-ט-{כו}!)ברכה לד'[[103]](#footnote-103): **וַיֹּאמֶר בָּרוּךְ ה' אֱלֹהֵי שֵׁם** – נח מברך את ד', שבנו שם לומד מדרכיו של ד', ומתנהג בדרך ישרה. [כמו אבא שמקבל פתק טוב על הבן שלו והוא מודה לד' על זה]. אך בעצם יש פה ברכה גם לשם, שד' הוא אלוקי שם ומשגיח עליו (העמ"ד). **וִיהִי כְנַעַן עֶבֶד לָמוֹ** – להם, למשפחה של שם (רמב"ן). ולכן מתאים שכנען יהיה עבד, במיוחד של שם.

[**(כז)**](file:///C:\תורת%20אמת%20-%20352\Temp\his_temp_1_10.htm#בראשית פרק-ט-{כז}!)ברכה ליפת ולשם: **יַפְתְּ אֱלֹהִים לְיֶפֶת** – ד' ירחיב את גבולו של יפת, שיהיה לו שטח גדול לגור בו. **וְיִשְׁכֹּן** – ד' ישכון, יגור, השכינה תשרה. **בְּאָהֳלֵי שֵׁם** – אפה זה? בבית המקדש אצל עם ישראל[[104]](#footnote-104). **וִיהִי כְנַעַן עֶבֶד לָמוֹ** – להם, לשם ויפת.

[**(כח)**](file:///C:\תורת%20אמת%20-%20352\Temp\his_temp_1_10.htm#בראשית פרק-ט-{כח}!)**וַיְחִי נֹחַ אַחַר הַמַּבּוּל שְׁלֹשׁ מֵאוֹת שָׁנָה וַחֲמִשִּׁים שָׁנָה** – חידה: מה זה קשור לגודל התיבה?

[**(כט)**](file:///C:\תורת%20אמת%20-%20352\Temp\his_temp_1_10.htm#בראשית פרק-ט-{כט}!)**וַיְהִי כָּל יְמֵי נֹחַ תְּשַׁע מֵאוֹת שָׁנָה וַחֲמִשִּׁים שָׁנָה[[105]](#footnote-105) וַיָּמֹת:**

**צאצאי נח.** דגשים: הקיצור הגדול בתולדות נח. איזהו גיבור אמיתי.

פרק י'[**(א)**](file:///C:\תורת%20אמת%20-%20352\Temp\his_temp_1_10.htm#בראשית פרק-י-{א}!)**וְאֵלֶּה תּוֹלְדֹת[[106]](#footnote-106)** – הסיפור של **בְּנֵי נֹחַ שֵׁם חָם וָיָפֶת וַיִּוָּלְדוּ לָהֶם בָּנִים אַחַר הַמַּבּוּל** – כי כל מי שהיה לפני המבול מת.

[**(ב)**](file:///C:\תורת%20אמת%20-%20352\Temp\his_temp_1_10.htm#בראשית פרק-י-{ב}!)[[107]](#footnote-107)**בְּנֵי יֶפֶת גֹּמֶר וּמָגוֹג וּמָדַי וְיָוָן וְתֻבָל וּמֶשֶׁךְ וְתִירָס**[[108]](#footnote-108) – יכול להיות שהיו עוד בנים ליפת. אך התורה רשמה את הילדים שמהם יצאו עמים (רמב"ן ז' וספורנו ו'). מכל בן יצא עם. ראינו שסה"כ יש 70 אומות, לכל אומה יש שפה משלה, אם כן ישנם 70 שפות (רשב"ם ט"ו) [יפת – 14, חם – 30, שם – 26]. שמנו לב ליון – קשור לחנוכה, תירס זה פרס, מגוג זה גרמניא (תרגום ירושלמי). החלוקה לשפות תהיה רק אחר דור הפלגה.

[**(ג)**](file:///C:\תורת%20אמת%20-%20352\Temp\his_temp_1_10.htm#בראשית פרק-י-{ג}!)**וּבְנֵי גֹּמֶר אַשְׁכֲּנַז וְרִיפַת וְתֹגַרְמָה:** **[(ד)](file:///C:\\תורת%20אמת%20-%20352\\Temp\\his_temp_1_10.htm" \l "בראשית פרק-י-{ד}!) וּבְנֵי יָוָן אֱלִישָׁה וְתַרְשִׁישׁ כִּתִּים וְדֹדָנִים[[109]](#footnote-109)** – התורה לא כתבה מי היו בני מדי או תובל, כיוון שמהבנים האלו לא יצא עם, כולם נשארו עם אחד – המדיים, או התובלים.

[**(ה)**](file:///C:\תורת%20אמת%20-%20352\Temp\his_temp_1_10.htm#בראשית פרק-י-{ה}!)**מֵאֵלֶּה נִפְרְדוּ אִיֵּי הַגּוֹיִם בְּאַרְצֹתָם** - בני יפת גרו אחרי דור הפלגה באיים, כלומר בארצות רחוקות מעבר לים (ואין הכוונה כאן ליבשות בתוך הים[[110]](#footnote-110)) כל עם באי אחר - נפרדים אחד מהשני. היה להם שטח גדול מאוד כמו שברך נח - "יפת אלקים ליפת" (רמב"ן). **אִישׁ לִלְשֹׁנוֹ** - נפרדו גם בכך שלכל עם היתה שפה שונה. **לְמִשְׁפְּחֹתָם בְּגוֹיֵהֶם** – הם נפרדו גם למשפחות בעמים שונים, לכל עם כמה משפחות (העמ"ד).

[**(ו)**](file:///C:\תורת%20אמת%20-%20352\Temp\his_temp_1_10.htm#בראשית פרק-י-{ו}!)**וּבְנֵי חָם כּוּשׁ וּמִצְרַיִם וּפוּט וּכְנָעַן** – אנחנו מכירים את מצרים וכנען ברשעותם הגדולה.

**[(ח)](file:///C:\\תורת%20אמת%20-%20352\\Temp\\his_temp_1_10.htm" \l "בראשית פרק-י-{ח}!) וְכוּשׁ יָלַד אֶת נִמְרֹד** – אפילו שלא יצא ממנו עם, התורה הזכירה אותו כי הוא היה איש מפורסם (רמב"ן וספורנו), ולכן התורה מפרידה אותו משאר אחיו המנויים בפסוק הקודם. **הוּא הֵחֵל לִהְיוֹת גִּבֹּר בָּאָרֶץ** - הוא התחיל להיות גיבור לדברים רעים [כמו שהיה אנוש לפני המבול, כך אחר המבול, אחר שחזרו לדעת שהכל מד' קם נמרוד ומרד]. [הזכרנו – "איזהו גיבור (אמיתי) הכובש את יצרו"]. כשמו כן הוא "שהמריד כל העולם במלכותו של הקב"ה" (חולין פט.) הדגשנו שהוא לא סתם גיבור אלא היה מלך ששולט על אנשים (העמ"ד). עד עכשיו לא היו מלחמות, לא היה כזה דבר מלך, הוא המציא את הדברים האלו (רמב"ן, רד"ק, מלבי"ם).

**[(ט)](file:///C:\\תורת%20אמת%20-%20352\\Temp\\his_temp_1_10.htm" \l "בראשית פרק-י-{ט}!) הוּא הָיָה גִבֹּר צַיִד לִפְנֵי ה'**  - כמו שציד תופס את החיות שלא יהיו חופשיות, כך נמרוד היה עושה לאנשים שלא יוכלו להיות חופשיים לעבוד את ד' אלא משכנעם ומכריחם לעבוד ע"ז. הוא היה אומר להם – תתרחקו מדרכיו של שם, לכו אחרי (ת. ירושלמי). **עַל כֵּן יֵאָמַר** – בדורות מאוחרים יותר. אם יש מישהו שמתנהג רע היו אומרים עליו - **כְּנִמְרֹד גִּבּוֹר צַיִד לִפְנֵי ה'** – הוא גיבור ציד כמו נמרוד. (לצערינו יש כאלו שקוראים לבן שלהם נמרוד)

[**(י)**](file:///C:\תורת%20אמת%20-%20352\Temp\his_temp_1_10.htm#בראשית פרק-י-{י}!)**וַתְּהִי רֵאשִׁית מַמְלַכְתּוֹ בָּבֶל** – העיר הראשונה שמלך בה הייתה בבל, ואח"כ שלט על - **וְאֶרֶךְ וְאַכַּד וְכַלְנֵה בְּאֶרֶץ שִׁנְעָר:**

[**(יא)**](file:///C:\תורת%20אמת%20-%20352\Temp\his_temp_1_10.htm#בראשית פרק-י-{יא}!)**מִן הָאָרֶץ הַהִוא יָצָא אַשּׁוּר** – אשור לא רצה את ה"חינוך" של נמרוד, ולכן הוא יצא מן הארץ של נמרוד והקים ערים אחרות. ד' עזר לו בגלל צדקותו שעזב את נמרוד (ספורנו). **וַיִּבֶן אֶת נִינְוֵה וְאֶת רְחֹבֹת עִיר וְאֶת כָּלַח:**

**[(יב)](file:///C:\\תורת%20אמת%20-%20352\\Temp\\his_temp_1_10.htm" \l "בראשית פרק-י-{יב}!) וְאֶת רֶסֶן בֵּין נִינְוֵה וּבֵין כָּלַח הִוא** - נינוה **הָעִיר הַגְּדֹלָה** – נינווה היא העיר הגדולה הידועה, שכתוב עליה בספר יונה[[111]](#footnote-111). נמרוד הוא זה שהעלה את הרעיון של דור הפלגה, ואשור ברח משם. אשור היה מצאצאי שֵׁם כמו שכתוב בפסוק כ"ב..

[**(יג)**](file:///C:\תורת%20אמת%20-%20352\Temp\his_temp_1_10.htm#בראשית פרק-י-{יג}!)**וּמִצְרַיִם יָלַד אֶת לוּדִים וְאֶת עֲנָמִים וְאֶת לְהָבִים וְאֶת נַפְתֻּחִים:** **[(יד)](file:///C:\\תורת%20אמת%20-%20352\\Temp\\his_temp_1_10.htm" \l "בראשית פרק-י-{יד}!) וְאֶת פַּתְרֻסִים וְאֶת כַּסְלֻחִים אֲשֶׁר יָצְאוּ מִשָּׁם פְּלִשְׁתִּים** – הפלישתים יצאו מפתרוסים ומכסלוחים[[112]](#footnote-112). **וְאֶת כַּפְתֹּרִים** – היו גמדים, והיה גובהם אמה (העמ"ד)**:**

[**(טו)**](file:///C:\תורת%20אמת%20-%20352\Temp\his_temp_1_10.htm#בראשית פרק-י-{טו}!)**וּכְנַעַן יָלַד אֶת צִידֹן בְּכֹרוֹ וְאֶת חֵת:** **[(טז)](file:///C:\\תורת%20אמת%20-%20352\\Temp\\his_temp_1_10.htm" \l "בראשית פרק-י-{טז}!) וְאֶת הַיְבוּסִי וְאֶת הָאֱמֹרִי וְאֵת הַגִּרְגָּשִׁי:** **[(יז)](file:///C:\\תורת%20אמת%20-%20352\\Temp\\his_temp_1_10.htm" \l "בראשית פרק-י-{יז}!) וְאֶת הַחִוִּי וְאֶת הַעַרְקִי וְאֶת הַסִּינִי:** **[(יח)](file:///C:\\תורת%20אמת%20-%20352\\Temp\\his_temp_1_10.htm" \l "בראשית פרק-י-{יח}!) וְאֶת הָאַרְוָדִי וְאֶת הַצְּמָרִי וְאֶת הַחֲמָתִי** – ספרנו אחד-עשר עממים, ראינו שבברית בין הבתרים ד' הבטיח לאברהם אבינו עשרה עמים. זה אותם עמים, רק כנראה שהם שינו את השמות שלהם, ושנים מהם התחברו (רמב"ן)[[113]](#footnote-113). האמת שהארץ הזאת כבר עכשיו שייכת לעם ישראל, אלא שכנען הוא עבד, והעבד שומר לבינתיים על נכסי בן האדון[[114]](#footnote-114) (רמב"ן) ויותר מזה, הכנענים בנו ונטעו בארץ, וכך כשעם ישראל יגיע, הכל יהיה לו מן המוכן (רד"ק, ע"פ דברים ו':י'). **וְאַחַר נָפֹצוּ מִשְׁפְּחוֹת הַכְּנַעֲנִי** – אחר כך התפזרו המשפחות של הכנעניים לעוד ועוד משפחות, אך הם לא היו אומה בפני עצמה.

[**(יט)**](file:///C:\תורת%20אמת%20-%20352\Temp\his_temp_1_10.htm#בראשית פרק-י-{יט}!)**וַיְהִי גְּבוּל הַכְּנַעֲנִי** – הגבול (הסוף) של ארץ כנען היה **מִצִּידֹן בֹּאֲכָה גְרָרָה** – אל גרר (אבע"ז) **עַד עַזָּה בֹּאֲכָה סְדֹמָה וַעֲמֹרָה וְאַדְמָה וּצְבֹיִם עַד לָשַׁע** – כל זה יהיה של אברהם אבינו.

[**(כ)**](file:///C:\תורת%20אמת%20-%20352\Temp\his_temp_1_10.htm#בראשית פרק-י-{כ}!)**אֵלֶּה בְנֵי חָם לְמִשְׁפְּחֹתָם לִלְשֹׁנֹתָם בְּאַרְצֹתָם בְּגוֹיֵהֶם** – מחולקים לפי משפחות, לפי שפות ולפי ארצות, כל אחד בעם שלו.

[**(כא)**](file:///C:\תורת%20אמת%20-%20352\Temp\his_temp_1_10.htm#בראשית פרק-י-{כא}!)**וּלְשֵׁם יֻלַּד גַּם הוּא** – איך יכול להיות ששם הוזכר אחרון?! כיוון שישר אח"כ אנחנו נתחיל לדבר על אברהם אבינו, התורה רצתה להצמיד את הדברים (ע"פ רמב"ן ה'). **אֲבִי כָּל בְּנֵי עֵבֶר** – שם היה אבא של כל האנשים העבריים (אברהם נקרא אברהם העברי) – אלו שגרו מעבר לנהר פרת, והיו צדיקים, כי למדו מדרכיו של שם (ספורנו). **אֲחִי יֶפֶת** – התורה מדגישה שהוא נחשב אח של יפת ולא של חם, בגלל התנהגותו של חם. **הַגָּדוֹל** – יפת היה הגדול.

[**(כב)**](file:///C:\תורת%20אמת%20-%20352\Temp\his_temp_1_10.htm#בראשית פרק-י-{כב}!)**בְּנֵי שֵׁם עֵילָם וְאַשּׁוּר וְאַרְפַּכְשַׁד וְלוּד וַאֲרָם:** **[(כג)](file:///C:\\תורת%20אמת%20-%20352\\Temp\\his_temp_1_10.htm" \l "בראשית פרק-י-{כג}!) וּבְנֵי אֲרָם עוּץ וְחוּל וְגֶתֶר וָמַשׁ:** **[(כד)](file:///C:\\תורת%20אמת%20-%20352\\Temp\\his_temp_1_10.htm" \l "בראשית פרק-י-{כד}!) וְאַרְפַּכְשַׁד יָלַד אֶת שָׁלַח וְשֶׁלַח יָלַד אֶת עֵבֶר:** **[(כה)](file:///C:\\תורת%20אמת%20-%20352\\Temp\\his_temp_1_10.htm" \l "בראשית פרק-י-{כה}!) וּלְעֵבֶר יֻלַּד שְׁנֵי בָנִים שֵׁם הָאֶחָד פֶּלֶג כִּי בְיָמָיו** – בזמנו **נִפְלְגָה הָאָרֶץ** – בדור הפלגה, הארץ התחלקה לעמים. עד עכשיו לא היו עמים, ומעכשיו כל המשפחות שדיברנו עליהם התחלקו. עבר קרא לבנו 'פלג' על שם הדבר הזה. עבר היה כזה צדיק שהוא התנבא שכך מתאים לקרוא לבן שלו [כידוע היה לעבר בית מדרש]. **וְשֵׁם אָחִיו יָקְטָן:**

[**(ל)**](file:///C:\תורת%20אמת%20-%20352\Temp\his_temp_1_10.htm#בראשית פרק-י-{ל}!)**וַיְהִי מוֹשָׁבָם**  - המקום בו הם ישבו – גרו. **מִמֵּשָׁא בֹּאֲכָה סְפָרָה הַר הַקֶּדֶם** – לכיוון הגבול של ההר המזרחי (ע"פ אבע"ז).

**מגדל בבל.** דגשים: חשיבותה של לשון הקודש. החשיבות לא לעשות משהו 'כי כולם עושים'. אחדות ולא אחידות.

פרק י"א[**(א)**](file:///C:\תורת%20אמת%20-%20352\Temp\his_temp_1_10.htm#בראשית פרק-יא-{א}!) **וַיְהִי כָל הָאָרֶץ** – כל אנשי הארץ היו. **שָׂפָה אֶחָת** – מדברים בשפה אחת – בלשון הקודש[[115]](#footnote-115). [הרחבנו על עניינה של לשון הקודש, שכשד' ברא את אדם הראשון הוא ברא איתו גם את לשון הקודש (נראה לי פשוט), ועל כך ששפות אחרות שאנו לומדים זה מאילוץ בשביל העבודה]. **וּדְבָרִים אֲחָדִים** – כולם הסכימו לאותם רעיונות. רעיונות מאוחדים (רש"י כפשוטו). עד כדי כך שמי שחשב אחרת היו הורגים אותו (העמ"ד). דיברנו על כך שכשיש שלום בין אנשים אפשר לעשות המון מעשים טובים. אך האנשים השתמשו בחברוּת שלהם לדברים רעים והכל בהנהגתו של נמרוד (רש"י פסוק ח)[[116]](#footnote-116).

עכשיו התורה תספר לנו משהו שקרה 310 שנים אחרי המבול. נח היה בן 910, אברהם אבינו כבר נולד והיה בן 18. ברור שלא כולם היו שותפים לרעיון הזה, אבל כמעט כולם כן[[117]](#footnote-117). (שהרי למדנו שאשור יצא משם[[118]](#footnote-118))

[**(ב)**](file:///C:\תורת%20אמת%20-%20352\Temp\his_temp_1_10.htm#בראשית פרק-יא-{ב}!)**וַיְהִי בְּנָסְעָם מִקֶּדֶם** – כאשר הלכו האנשים מצד מזרח לצד מערב[[119]](#footnote-119). אחר המבול היו באזור הרי אררט שהם מזרחית לבבל. (רמב"ן ע"פ ראב"ע). אך כיוון שהם התרבו עוד ועוד, הם חיפשו מקום מתאים לגור, כיוון שבמקום הררי קשה להיות אחד עם השני, כיוון שההרים מרחיקים. [נראה שנמרוד חשש שלא יוכל למלוך על כולם, לכן הציע שילכו למקום מישורי]. **וַיִּמְצְאוּ בִקְעָה** – מקום מישורי גדול (אבע"ז). **בְּאֶרֶץ שִׁנְעָר** – נזכרנו בפרק הקודם מי היה מולך באיזור ארץ שנער. **וַיֵּשְׁבוּ שָׁם:**

[**(ג)**](file:///C:\תורת%20אמת%20-%20352\Temp\his_temp_1_10.htm#בראשית פרק-יא-{ג}!)**וַיֹּאמְרוּ אִישׁ אֶל רֵעֵהוּ** – אחד לשני. רעהו – חבירו. כאן היו כל הצאצאים מעורבבים, ודיברו כל העמים אחד עם השני. כולם חברים, אך לרעה. **הָבָה** – בואו. **נִלְבְּנָה לְבֵנִים** – נכין לבנים. **וְנִשְׂרְפָה לִשְׂרֵפָה** – ונשרוף אותם[[120]](#footnote-120). **וַתְּהִי לָהֶם הַלְּבֵנָה לְאָבֶן** – במקום אבנים היו להם לבנים (אבע"ז). המקום בו הם החליטו לגור היה מקום שיש הרבה חול אך אין סלעים, אז כיצד יבנו בתים? הם לקחו אדמה וקש ועירבבו יחד, יצא להם טיט[[121]](#footnote-121). את הטיט הם שמו בתוך תבנית שיצרה צורה של לבנה, ושרפו בחום מאוד גבוה - בכבשן, עד שזה התקשה ונהיה לאבן חזקה[[122]](#footnote-122). הם הכינו לבנים חזקות שעמידות באש ובמים (אבע"ז). **וְהַחֵמָר** – הטיט **הָיָה לָהֶם לַחֹמֶר** – לטיח. טיח בדרך כלל עשוי מסיד, הסיד נוצר מן הסלעים, וכאן כיוון שאין להם סלעים, הם השתמשו בטיט לא רק ללבנה עצמה (ע"י טיט בכבשן), אלא גם במקום סיד (רד"ק). מטרת הטיח היא לחבר לבנה ללבנה, כמו דבק [נראה שחימר הוא יותר חזק מסיד, ובמקומות רגילים השתמשו ללבנים בסיד ובחימר רק לאיטום דברים שבים וכדומה (פשוטו של מקרא). יכול להיות שדווקא בגלל זה יכלו לבנות מגדל כל כך גבוה (שם).]

[**(ד)**](file:///C:\תורת%20אמת%20-%20352\Temp\his_temp_1_10.htm#בראשית פרק-יא-{ד}!)**וַיֹּאמְרוּ הָבָה** – בואו. **נִבְנֶה לָּנוּ** – בשבילנו. **עִיר** – עם בתים רגילים, ובנוסף **וּמִגְדָּל וְרֹאשׁוֹ בַשָּׁמַיִם** – מגדל גבוה מאוד, שנראה כאילו הוא מגיע לשמים. **וְנַעֲשֶׂה לָּנוּ שֵׁם** – שם של ע"ז. נראה שבראש המגדל היה ע"ז (תיב"ע, רש"י איוב א':א', וקצת דומה לזה בספורנו. דלא כרוב הראשונים). **פֶּן נָפוּץ** – כדי שלא נתפזר **עַל פְּנֵי כָל הָאָרֶץ** – ע"י בניית המגדל והע"ז, כולם יגורו פה, ולא נתפזר. כך אמרו השרים הגדולים שהיו באותו הדור, שרצו שנמרוד ישלוט על כולם, ולא יתפזרו לכל מיני מקומות (ספורנו).

[**(ה)**](file:///C:\תורת%20אמת%20-%20352\Temp\his_temp_1_10.htm#בראשית פרק-יא-{ה}!)**וַיֵּרֶד ה'** – ודאי שד' לא צריך לרדת מהשמים, שהרי ד' נמצא בכל מקום, אלא הכוונה היא שד' רצה להעניש את האנשים, וזה נחשב כאילו הוא ירד לראות מה קורה בארץ. מזה אנחנו למדים שלא מענישים מישהו לפני שיודעים בוודאות מה הוא עשה. **לִרְאֹת אֶת הָעִיר וְאֶת הַמִּגְדָּל אֲשֶׁר בָּנוּ**  - שהתחילו לבנות **בְּנֵי הָאָדָם:**

[**(ו)**](file:///C:\תורת%20אמת%20-%20352\Temp\his_temp_1_10.htm#בראשית פרק-יא-{ו}!)**וַיֹּאמֶר ה' הֵן** – הרי. **עַם אֶחָד וְשָׂפָה אַחַת לְכֻלָּם** – לכולם יש שפה אחת, ובכך הם עם אחד (ע"פ אבע"ז). **וְזֶה הַחִלָּם לַעֲשׂוֹת** – וזה הדבר שהם התחילו לעשות (לבנות עיר ומגדל), כולם יחד. כלומר – בגלל שהם מדברים בשפה אחת הם הצליחו לעשות כזה דבר רע. **וְעַתָּה** – ועכשיו. האם - **לֹא יִבָּצֵר מֵהֶם** – לא ימנע מהם, **כֹּל אֲשֶׁר יָזְמוּ** – זממו, תכננו **לַעֲשׂוֹת** – האם אין מישהו שימנע מהם לעשות את מה שהם מתכננים לעשות?! ודאי שיש מישהו שיכול למנוע מהם! שד' יחליט שהם לא יצליחו לעשות את מה שהם מתכננים[[123]](#footnote-123).

[**(ז)**](file:///C:\תורת%20אמת%20-%20352\Temp\his_temp_1_10.htm#בראשית פרק-יא-{ז}!)**הָבָה** – בואו. למי ד' קורא? למלאכים. בודאי שד' לא צריך את המלאכים בשביל לעשות זאת. אבל זה מלמד אותנו ענווה, תמיד לעשות דברים עם הפחותים ממנו. **נֵרְדָה** – נרד. **וְנָבְלָה** – ונבלבל (אונקלוס). **שָׁם שְׂפָתָם אֲשֶׁר** – כדי ש... (לענ"ד) **לֹא יִשְׁמְעוּ** – לא יבינו. **אִישׁ שְׂפַת רֵעֵהוּ** – כל אחד את השפה של השני. פתאום כל האנשים שכחו את לשון הקודש, וכל אחד התחיל לדבר בשפה שונה. לכל אחד מ70 העמים שהזכרנו בפרק הקודם היתה שפה אחרת. בצורה כזאת הם לא יכלו להמשיך לבנות את המגדל. עד עכשיו הם עבדו כל העמים ביחד, פתאום אחד מבקש מהחבר שלו משהו והוא מביא לו משהו אחר וכו'. הם הבינו שהם לא יכולים להסתדר ביחד, ואז כל קבוצה שידעה לדבר בשפה מסויימת הלכה לגור במקום אחר (ע"פ שפ"ח ל').

[**(ח)**](file:///C:\תורת%20אמת%20-%20352\Temp\his_temp_1_10.htm#בראשית פרק-יא-{ח}!)**וַיָּפֶץ ה' אֹתָם מִשָּׁם** – ד' פיזר אותם מארץ שנער. על ידי שבלבל את שפתם הם היו צריכים להתפזר, וזה נחשב שד' פיזר אותם. **עַל פְּנֵי כָל הָאָרֶץ** – בשטח של כל העולם. אפה כל אחד גר? את זה ראינו בפרק הקודם. כל מה שתואר בפרק הקודם היה אחרי דור הפלגה. **וַיַּחְדְּלוּ** – ויפסיקו. **לִבְנֹת הָעִיר** – הם הספיקו לבנות קצת (כמו שכתוב בפסוק ה'), והם לא המשיכו (אבע"ז).

[**(ט)**](file:///C:\תורת%20אמת%20-%20352\Temp\his_temp_1_10.htm#בראשית פרק-יא-{ט}!)**עַל כֵּן קָרָא שְׁמָהּ בָּבֶל[[124]](#footnote-124)** – החליטו לקרוא למקום הזה בבל, כי זה מזכיר את מה שקרה שם. היתה שם עיר קטנה, מה שהם הספיקו לבנות (רד"ק). **כִּי שָׁם בָּלַל ה'** – בלבל וערבב. **שְׂפַת כָּל הָאָרֶץ** – ונהיה ערבוביה של המון שפות. **וּמִשָּׁם הֱפִיצָם ה' עַל פְּנֵי כָּל הָאָרֶץ[[125]](#footnote-125):**

**עשרת הדורות ולידת אברהם.** דגשים: הציפיה העצומה שנתחיל כבר ללמוד על אברהם אבינו. הדאגה של אברהם למשפחתו. צדיקותה של שרה.

**[(כו)](file:///C:\\תורת%20אמת%20-%20352\\Temp\\his_temp_1_10.htm" \l "בראשית פרק-יא-{כו}!) וַיְחִי תֶרַח שִׁבְעִים שָׁנָה וַיּוֹלֶד אֶת אַבְרָם אֶת נָחוֹר וְאֶת הָרָן** – שיננו פסוק זה בהתלהבות. כל השושלת הזאת היא בשביל להגיע לאברהם אבינו, לכן התורה כתבה דווקא אותם. הזכרנו בפסוקים שלעיל שמפלג חיו חצי זמן, אמרנו שכנראה מהמבול חיו חצי זמן ומדור הפלגה חיו חצי זמן.

[**(כז)**](file:///C:\תורת%20אמת%20-%20352\Temp\his_temp_1_10.htm#בראשית פרק-יא-{כז}!)**וְאֵלֶּה תּוֹלְדֹת תֶּרַח תֶּרַח הוֹלִיד אֶת אַבְרָם אֶת נָחוֹר וְאֶת הָרָן וְהָרָן הוֹלִיד אֶת לוֹט:**

[**(כח)**](file:///C:\תורת%20אמת%20-%20352\Temp\his_temp_1_10.htm#בראשית פרק-יא-{כח}!)**וַיָּמָת הָרָן עַל פְּנֵי** – בחיים של **תֶּרַח אָבִיו בְּאֶרֶץ מוֹלַדְתּוֹ בְּאוּר כַּשְׂדִּים** – שם נולד הרן.

[**(כט)**](file:///C:\תורת%20אמת%20-%20352\Temp\his_temp_1_10.htm#בראשית פרק-יא-{כט}!) **וַיִּקַּח אַבְרָם וְנָחוֹר לָהֶם נָשִׁים** – שיתחתנו איתם. כתוב 'ויקח' בלשון יחיד, למה? כמו אצל שם ועבר – מי שמתאמץ במצווה נקראת המצווה על שמו (העמ"ד). כאן אברהם אבינו ראה שאחייניות שלו מילכה ויסכה יתומות והוא ריחם עליהם, לכן הוא התחתן עם יסכה וביקש מנחור להתחתן עם מילכה. הוספנו שאמנם מילכה היתה הגדולה יותר, ומתאים יותר שאברהם הבכור יתחתן איתה, אבל אברהם ראה כמה יסכה צדיקה, ולכן רצה להתחתן איתה (העמ"ד). דיברנו על יסכה שהיתה כמו נסיכה והיה לה רוח הקודש. וכמובן, זאת שרה אימנו. **שֵׁם אֵשֶׁת אַבְרָם שָׂרָי וְשֵׁם אֵשֶׁת נָחוֹר מִלְכָּה בַּת הָרָן אֲבִי מִלְכָּה וַאֲבִי יִסְכָּה:**

[**(ל)**](file:///C:\תורת%20אמת%20-%20352\Temp\his_temp_1_10.htm#בראשית פרק-יא-{ל}!)**וַתְּהִי שָׂרַי עֲקָרָה** – שאינה יכולה ללדת. **אֵין לָהּ וָלָד** – לא נולד לה ילד. בודאי אברהם אבינו היה בצער גדול, על כך שלא נולדו לו ילדים, אמרנו שהיתה ממש עקרה (שאפילו לא היה לה רחם[[126]](#footnote-126)).

[**(לא)**](file:///C:\תורת%20אמת%20-%20352\Temp\his_temp_1_10.htm#בראשית פרק-יא-{לא}!)**וַיִּקַּח תֶּרַח אֶת אַבְרָם בְּנוֹ[[127]](#footnote-127) וְאֶת לוֹט בֶּן הָרָן בֶּן בְּנוֹ וְאֵת שָׂרַי כַּלָּתוֹ אֵשֶׁת אַבְרָם בְּנוֹ[[128]](#footnote-128) וַיֵּצְאוּ אִתָּם מֵאוּר כַּשְׂדִּים לָלֶכֶת אַרְצָה כְּנַעַן** – בשביל ללכת לארץ כנען. **וַיָּבֹאוּ עַד חָרָן וַיֵּשְׁבוּ שָׁם** – הם הגיעו עד חרן ותרח החליט להישאר שם. הרעיון ללכת לארץ כנען היה של אברהם, כי הוא חש שזה מקום מיוחד, אך מי שבפועל הנהיג את ההליכה זה היה תרח (העמ"ד).

[**(לב)**](file:///C:\תורת%20אמת%20-%20352\Temp\his_temp_1_10.htm#בראשית פרק-יא-{לב}!)**וַיִּהְיוּ יְמֵי תֶרַח חָמֵשׁ שָׁנִים וּמָאתַיִם שָׁנָה וַיָּמָת תֶּרַח בְּחָרָן** - הרבה לפני שתרח מת, ד' אמר לאברהם אבינו ללכת לארץ כנען כפי שנלמד בפרשה הבאה. יזכינו הבורא!

**חזק חזק ונתחזק**

1. משימות לקראת פרשת נח: לקנות דגדגים לחלק על זה שהדגים לא מתו במבול, ולאסוף קרטונים להכין תיבת נח. [↑](#footnote-ref-1)
2. הוספה: רמב"ן – הוולדות, אך קשה להבין את ההמשך לפי זה לילדים. ועוד – כבר הסברנו "אלה תולדות השמים – הסיפור". [↑](#footnote-ref-2)
3. הרחבה: סיפרנו שנח ראה את הבן שלו, הנכד, הנין, הנין של הנין, הנין של הנין של הנין – שזה אברהם אבינו. נח היה בן 892 כשנולד אברהם, ובכל הדורות האלו הוא היה הכי צדיק. [↑](#footnote-ref-3)
4. צ"ע: רש"י לקמן סובר שחם היה הגדול. ואם יפת הגדול יש להקשות – למה לא כתוב את יפת אחר שם. וצ"ע. [↑](#footnote-ref-4)
5. צ"ע: האם חם היה צדיק? [↑](#footnote-ref-5)
6. הרחבה: כמו שאם אני אחרוט עם מספריים את השולחן אני משחית את השולחן. [↑](#footnote-ref-6)
7. יצירה: אפשר להכין תיבת נח. בשביל זה הכי טוב לחתוך מראש קרטונים עם סכין יפני, כי על מנת שיצליח ההמשך צריך שהגזירה תהיה מדוייקת. הגודל: 40 על 20 כפול 7 קרטונים. צריך גם: גואש שחור, חולצות גואש, מכחולים, מפות ניילון, דבק חם. אח"כ אפשר לעשות חיות מפלסטלינה וכדומה. [↑](#footnote-ref-7)
8. חידה: אפה זה כתוב בפרשת בראשית? "ויהי מקץ ימים" [↑](#footnote-ref-8)
9. פתיחה: סיפרתי על ילדים שרוצים לשוט בים ומכינים ספינה. ממה הם יכינו? הגענו למסקנה שעץ הכי טוב. איזה סוג עץ? איך נחבר את הקרשים זה לזה? איך המים לא יחדרו בין קרש לקרש? [↑](#footnote-ref-9)
10. הוספה: ההעמ"ד מביר – בפני עצמך, שלא תצטרך למסייעים, ותבנה בעזר ד' כמו בניין בית המקדש. [↑](#footnote-ref-10)
11. הרחבה: מהו זיפות, למה מזפתים את הכביש, ומה קורה כשאין זפת, כמה קרשים מחוברים שנשפך מים – המים מחלחלים. [↑](#footnote-ref-11)
12. חידה: מה כפרו רק מבחוץ? תיבת משה רבינו. ולמה... [↑](#footnote-ref-12)
13. הפעלה: יצאנו למקום מישורי וצעדנו 300 צעדים, נדהמנו לגלות איזו תיבה גדולה זאת היתה. [↑](#footnote-ref-13)
14. הוספה: ברש"י משמע שכל 30 אמות ראשונות היו ישרות, ורק מתחילת המכסה התחיל השיפוע. אך ברמב"ן ח':ד' משמע שהתיבה כולה היתה משופעת עד שבסופה היה אמה. [↑](#footnote-ref-14)
15. הוספה: בפשט החלק העליון היה אמה על 50 אמה. אך בשפ"ח ק' כותב שהיה אמה על טפח, ע"ש שדבריו כולם לא כ"כ מובנים לי. [↑](#footnote-ref-15)
16. הפעלה: יצאנו לראות את השיפועים במחסנים, והסברנו מדוע הם נצרכים. [↑](#footnote-ref-16)
17. הוספה: הסברנו בעבר שאם לא היה משופע יכלה התיבה לטבוע, ונראה שזה לא נכון, שהרי המשקל של החיות והאוכל היה הרבה הרבה יותר ממשקל המים שיה מצטבר על התיבה. [↑](#footnote-ref-17)
18. הוספה: ולמה לא עשה את הסוף משולש ממש? נראה שכך החיבור לא יהיה מספיק חזק ויוכלו להיכנס מים, היה צריך שיהיה חיבור של זוית 90 מעלות. [↑](#footnote-ref-18)
19. אני חשבתי לומר שהפתח היה מזופת לגמרי, אך בדברי רש"י משמע שלא היה מזופת, והמים לא הגיעו לשם, ע"ש ובשפ"ח. [↑](#footnote-ref-19)
20. מקור שהאוכל היה בקומת האדם. [↑](#footnote-ref-20)
21. הפעלה: הבאנו בקבוק עם אבני חצץ, הכנסנו מים וראינו איך האבנים קפצו והתבלבלו. (ניסינו באבנים גדולות ודווקא לא הלך, מקווה שבחצץ יצליח. גם בחצץ לא כל כך הצליח). [↑](#footnote-ref-21)
22. תשע"ט: אני אעשה את הברית שכרתתי איתך, שאתה לא תמות במבול (רמב"ן) וצ"ע: אפה כרת איתו ברית? ואולי הכוונה שכעת כורת איתו ברית. [↑](#footnote-ref-22)
23. הרחבה: נח היה בן 480 בעת קבלת הנבואה, עד כה לא נולדו לו ילדים. יכול להיות שהוא לא ידע אם יהיו לו ילדים. וד' מנבא אותו שיוולדו לו ילדים. [↑](#footnote-ref-23)
24. הרחבה: למה לא "אתה ואשתך"? כי כשכולם בצער לא מתאים שיהיו יחד ויביאו ילדים. ואפילו החיות היו בנפרד. [↑](#footnote-ref-24)
25. צ"ע: אמרתי להם שהבנים היו גם צדיקים ולכן נצלו. והילדים מאנו לקבל שחם היה צדיק. וספורנו והאוה"ח בז':א' אומרים שלא היו צדיקים ונצלו בזכות אביהם. ע"ש. [↑](#footnote-ref-25)
26. צ"ב פשט בזה. [↑](#footnote-ref-26)
27. הוספה: ההעמ"ד חולק וסובר שרק סוג אחד מכל דבר. והסברא נותנת כדבריו. השאלה מה להסביר לתלמידים. [↑](#footnote-ref-27)
28. הרחבה: הדבורה הזאת שעכשיו טיילה בכיתה – אמא של אמא של אמא של אמא שלה היא הדבורה שנח הכניס לתיבה. לולי נח והשקעתו הרבה הדבורה לא הייתה נמצאת פה היום. [↑](#footnote-ref-28)
29. צ"ע האם באמת נח הכניס יתושים, או שיתושים נכנסו באופן טבעי בהמוניהם לתיבה. הוכחה מהסיפור של הלטאה והתולעת. [↑](#footnote-ref-29)
30. הוספה: לא כתוב 'שרץ' כי הדגים לא מתו במבול ולא היה צריך להכניס אותם לתיבה. לא מזכיר זאת, כי אח"כ נעשה חידה מי לא מת במבול. [↑](#footnote-ref-30)
31. הרחבה: הקשנו: כאן כתוב יבואו אליך, ולעיל כתוב תביא? רמב"ן – כשיבואו תעזור לה בכניסתם לתיבה (נ"ל שבא לענות על הסתירה הנ"ל). אבע"ז והעמ"ד – עד לתיבה באו לבד, אך נח הכניסם לתוך התיבה. רמב"ן (ז':ב') – את החיות הטהורות הביא בעצמו. [↑](#footnote-ref-31)
32. צ"ב: בספורנו מאכלים שונים למינים שונים. ונראה לי שהוא הסביר קצת אחרת את המילים "אשר יאכל", . [↑](#footnote-ref-32)
33. צ"ע: האם זה באמת נס? הרי התיבה מאוד גבוהה ורחבה, אין מקום להכניס את הכל? במיוחד שאפשר לומר לפי האבע"ז שהחיות לא אכלו בשר, ונאלצו להסתפק במועט. גם יש לעיין האם לומר זאת לתלמידים כי בכיתה הדגשתי את הגודל העצום של התיבה, ועכשיו להגיד שלא הכל נכנס זה עלול לבלבל קצת, ביחוד שזהו נס שלא כל כך מפורש וברור. וע"פ הרמב"ן ח':ד' באמצעו שם משמע שהתיבה כולה היתה משופעת, מובן יותר שאין מקום לכל האוכל. (וצריך לעיין בדבריו באיזה קומה היה האוכל, דבר שלא ראינו שכתוב במפורש). [↑](#footnote-ref-33)
34. הר יהודה: יש מי שמדייק מכאן שהאוכל מגיע לקומה של האדם. [↑](#footnote-ref-34)
35. הרחבה: צריך לנסר עץ ארז, לא במסור חשמלי. אח"כ לחתוך את העץ לאורכו בגודל של 15 מטר. וברוחב של אמה. וזה קרש אחד. צריך 900 קרשים כאלו לשני צידי האורך, לשלוש קומות ולגג. (לגג צריך יותר, כי היה משופע. וכן יש את הרוחב, וכן יש את הקינים שזאת עבודה מאוד קשה לעשות אלפי אלפי כלובים) ויותר נראה שהיה זה נס להצליח להפסיק כל כך הרבה. וכשתיארנו את הקושי הגדול בבניית התיבה התעצמה הקושיא – למה ד' אמר לנח לעשות דווקא תיבה? והתשובה – ד' חפץ בשוב רשע מדרכו הרעה.. [↑](#footnote-ref-35)
36. הוספה: רמב"ן י"ט: היה נס בזה שכל האוכל נכנס לתיבה, אז היה אפשר לעשות נס שהחיות יכנסו ולבנות תיבה קטנה יותר. למה לא עשה כן ד'? כדי שישובו בתשובה, עי"ז שיראו את התיבה הגדולה שבונים. תירוץ נוסף – למעט בנס. [↑](#footnote-ref-36)
37. הרחבה: חרוז – תיבה, שיחזרו בתשובה! [↑](#footnote-ref-37)
38. הוספה: מחדש ההעמ"ד שבכלל כל ביתך גם עבדים ושפחות. וכך מתרץ מניין היה לנח עורב ויונה לשלוח? כיוון שמשלו היו, שהיו בכלל 'וכל ביתך'. מוסיף ההעמ"ד שלכן מופיע פה שם ד' – כי זה ממידת חסדו על נח. [↑](#footnote-ref-38)
39. הרחבה: דיברנו על אומרים מקצת שבחו. [↑](#footnote-ref-39)
40. עיין בגמ' במסכת זבחים דף קטז. שדנה בזה מובא בהעמ"ד. [↑](#footnote-ref-40)
41. אומר האוה"ח 'לך' – מכאן למד נח שהבהמות נועדו להקרבת הקרבן. [↑](#footnote-ref-41)
42. חידה: אפה יש בפרשת בראשית פעמים 7 באותו פסוק? (ולמך שבעים ושבעה", למך חי 777). [↑](#footnote-ref-42)
43. וכך מדוקק מזה שכתוב 'שבעה שבעה', ובטמאה כתוב 'שנים'. ובשפ"ח י' מחלוקת הסברים. אך נראה יותר שמה שכתבנו זה הפשט. [↑](#footnote-ref-43)
44. הוספה: אומר השפ"ח: כל אחד מארבעת הזוגות הקריבו בשבילם זכר ונקבה לעולה ולתודה. ועוד הקריבו לחם ואשתו ששימשו בתיבה קרבן חטאת ועולה לכל אחד. נמצא 6 זוגות, וזוג אחרון לפו"ר. כהסבר רש"י מסבירים הרמב"ן והאבע"ז. ומקשה הכלי יקר: והרי לא כל בהמה טהורה ראויה להקרבה? אלא כדי שיהיו הרבה מן סוג זה שאוכלים ממנו שומרי התורה. והספורנו מתרץ את קושייתו שהיו אז הכל כשרים להקרבה. [↑](#footnote-ref-44)
45. הרחבה: גמרא בתחילת פסחים על זנב הלטאה. [↑](#footnote-ref-45)
46. הרחבה: גילינו שמתושלח נפטר, ולכן המתין 7 ימים. [↑](#footnote-ref-46)
47. חידה: אפה מוזכר מטר בפרשת בראשית? ואפה בתפילת עמידה? [↑](#footnote-ref-47)
48. הפעלה: אמרתי שאני מקריא את הפסוק, אך מוסיף מילה, והוספתי אותה בשקט, והם היו צריכים לדעת מה המילה שהוספתי: "לפחות" שנים שנים... [↑](#footnote-ref-48)
49. הוספה: היה זה בשנת 1656 לבריאת העולם. [↑](#footnote-ref-49)
50. רס"ג: התהומות העצומים. הרב נחום העיר לי: רבה – גדולים, אונקלוס. [↑](#footnote-ref-50)
51. הרב יהודה: וחלונות השמים. היה גשם כ"כ חזק כאילו נשפכים מים דרך חלונות בשמים. [↑](#footnote-ref-51)
52. צ"ע: אני הבנתי שהגשם זה ארובות השמים שנפתחו, אך ב"בינת המקראות" הסביר שזה שני דברים שונים. [↑](#footnote-ref-52)
53. הרב יהודה: באותו יום עצמו שהתחיל המבול אז נכנסו לתיבה לא קודם לכן (רמב"ן). שאלתי את הילדים - למה באמצע היום? הם ענו - בשביל שכולם יראו שמתחיל המבול ואולי יחזרו בתשובה. [↑](#footnote-ref-53)
54. יש מפרשים: כאשר היה מבול...(אבע"ז). [↑](#footnote-ref-54)
55. הרחבה: גזל בגימטריה 40 (כלי יקר). [↑](#footnote-ref-55)
56. הרחבה: עדיף לקחת משהו יחסית רחב ולהכניס לתוך דלי, ולשפוך מים, רואים שבהתחלה זה לא מתרומם, ורק כשמוסיפים עוד מים זה מתחיל להתרומם, אפשר לראות שגם אחרי שזה מתרומם החלק התחתון בתוך המים. אני לא יודע מה הסיבה המדעית, נראה לי שיש לחץ של האטמוספרה על המים, וזה דוחף את החפץ כלפי מעלה, וככל שיש לחץ אטמוספרי יותר גדול אז זה מרים אותו יותר. [↑](#footnote-ref-56)
57. צ"ע דהרמב"ן מקשה על רש"י אם בכל 4 ימים ירד אמה, איך יכול להיות שתוך 60 ימים חרבה הארץ, וצ"ב מה יתרץ רש"י, בכל זאת יותר קל יהיה לומר שלא היו הרים כל כך גבוהים. וצ"ע. [↑](#footnote-ref-57)
58. צ"ב לחפש המקור. [↑](#footnote-ref-58)
59. צ"ע: מה קרה בכל ה150 יום. בפשטות מפרק ח' פסוק ב' נראה שהמשיכו לרדת מים. אך זה קשה, כי אם כן התיבה היתה גבוהה הרבה יותר מ15 אמה מעל ההרים הגבוהים, ואין זה שיטת רש"י? ואפשר לתרץ בשני כיוונים: א. כל ארבעת השלבים שקראנו בפסוקים האלו לא קרו בתוך 40 יום אלא בתוך 150 יום, וכן דעת האבע"ז (אלא שהוא סובר שה40 יום הם חלק מה150). אחרי 40 יום התיבה עוד הייתה על הקרקע (אבע"ז ט"ז), ואח"כ נגמר המבול, אך עדיין המעיינות היו פתוחים והמשיכו לרדת מים עוד קצת. אך זה קצת פחות מתאים ללשון הפסוק, ורש"י לא הזכיר זה. ועוד – ד' אמר שהמבול יהיה 40 יום ובפועל הוא היה עוד 150 יום?! אפשרות ב. ויגברו המים זה לא שירד עוד גשם אלא שנשארו בגבורותם. המעיינות נשארו פתוחים ולכן המים לא חזרו חזרה לתוך המעיינות. וגם לא התאדו המים, וכ"כ הרמב"ן ח':ד' ע"ש באריכות דבריו. הרב נחום הסביר הסבר שלישי: ב150 יום האלו המשיכו לצאת המים, אך למה המים היו באותו גובה? בגלל שבד בבד גם היה אידוי של המים וזה השאיר את זה באותו גובה, וקשה לי להבין דבר זה – מנין שזה נשאר באותו גובה? יש עוד להעיר הערה צדדית שאיני מבין למה היה צריך את תגבורת המים, הרי כבר ב40 יום העולם נמחה? ההעמ"ד כותב שחשבון שהביא רש"י שחיסר אמה לד' ימים, אינו בטבע אלא בדרך נס. ע"ש. [↑](#footnote-ref-59)
60. פתיחה: סיפרתי שאתמול היה מבול והכל מת, ונשאר משהו אחד שלא מת ולקחתי ממנו והבאתי לפה. הם ישר ידעו שזה דגים, אמרתי נשנן ואראה לכם – הראתי את הדגדגים. אח"כ אמרתי להם – אפה זה כתוב בפסוקים? שיננו עד סוף הפרק והם לא ידעו. הסברתי, שיננו, הסברתי, שיננו, הם נתנו רעיונות מאיזה מילים לומדים זאת, וכך הסברתי עוד ועד את הפסוקים – עד שגילו את דברי רש"י על "בחרבה". [↑](#footnote-ref-60)
61. הסבר נוסף ברמב"ן: המבול היה על הארץ ולא באוקיינוסים, והדגים שנשארו בחיים זה הדגים שבאוקיינוסים. [↑](#footnote-ref-61)
62. הוספה: ההעמ"ד מדייק מכאן שנשארו גם עצמות של חיות שלא מוכרות היום. ע"ש. [↑](#footnote-ref-62)
63. כששיננו פסוק זה כל פעם שהגענו למילה אך, תפסתי את הרגל וצעקתי 'אך', אמרתי להם – מחר נגיד לכם למה קראתי את זה כך. [↑](#footnote-ref-63)
64. אולי עדיף להסביר כמו הרב יהודה שזכר את הבטחותיו. [↑](#footnote-ref-64)
65. הרחבה: דיברנו מה זה סכר, סיפרנו על סכר דגניה, שפתחו אותו לפני כעשרים שנה. סכר דגניה נפתח, ע"י מנהל חברת החשמל, ע"מ ליצור עם כמות מים גדולה חשמל, אחר סגירת תחנת הכח בנהרים משתמשים בסכר על מנת למנוע ממים לצאת מהכנרת לכיוון הירדן. כשמפלס הכנרת מתקרב לקו האדום העליון פותחים את הסכר, על מנת שהכנרת לא תציף את הישובים הסמוכים, בתשנ"ב פתחו את הסכר וזרמו מהכינרת 250,000,000 קוב, שזה 250,000,000,000 ליטר של מים לירדן. כך קרה גם בשנת תשס"ג. [↑](#footnote-ref-65)
66. הוספה: ויכלא אינו מלשון ויכל, גמר, אלא כמו בית כלא, ד' מנע. וכך כתב רש"י, ומכאן נלמד שזה לא שירד גשם ועכשיו ד' הפסיק אותו, אלא – בדומה לרמב"ן שהגשם באופן טבעי היה אמור לרדת וד' הפסיק אותו. [↑](#footnote-ref-66)
67. חידה: אפה עוד כתוב מילה דומה ל'מקצה'? ויהי מקץ ימים עם קין והבל. קץ כל בשר, ויהי מקץ שנתיים ימים. [↑](#footnote-ref-67)
68. צ"ע: איך מחשבים 40 יום? רש"י בפסוק ג' כותב שבכ"ז כסליו פסקו הגשמים. הגשמים התחילו בי"ז חשוון. א"כ 40 יום זה כולל היום הראשון והאחרון. וצריך עוד לחשבן. בכל אופן אם נספור שה40 יום נגמרו בי"א אלול, לא ברור איך עם 3 שבעיות נגיע לא' תשרי. וצע"ע. [↑](#footnote-ref-68)
69. צ"ע: קשה לי כמה קושיות: א. למה לא פתח נח את החלון כבר כשהפסיק לדרת המבול, או לכל הפחות כשהמים לא היו בגבורתם, הרי מים לחלון לא יכנסו? ב. מנין הוא ידע שעכשיו כן כדאי לפתוח? ג. למה לא יכל להסתכל מן החלון ולראות מה המצב למטה? ד. למה לא נחה היונה בראשי ההרים? (רמב"ן ט' עונה על זה) ה. איך יכול להיות שלקח כל כך הרבה זמן מאז שהתיבה נחה על הרי אררט עד שנגלו ראשי ההרים, ולעומת זאת מאז שנגלו ראשי ההרים עד שהאדמה יבשה לקח פחות זמן? [↑](#footnote-ref-69)
70. אמנם היה לי יותר פשוט להסביר שהוא יצא ונכנס וזהו. אך מן המפרשים עולה כפי שכתבתי. וצ"ה. [↑](#footnote-ref-70)
71. הרחבה: למה זה נקרא כף? נראה לי בגלל שזה כפוף, כמו כף מרק. וכן כפכף. [↑](#footnote-ref-71)
72. "היה נח עומד בתפילה ואומר ריבון כל העולמים הוציאני מן המסגר הזה כי עיפה נפשי". (תו"ש ח,לט) [↑](#footnote-ref-72)
73. רש"י מסביר עלה שהוא טרף – חטף, בפיה של היונה, והיונה נקראת בלשון זכר ונקבה. נראה יותר פשוט לילדים כהרמב"ן. [↑](#footnote-ref-73)
74. צ"ע: לכאורה היה צריך לחכות עד למחרת לראות שלא שבה, וא"כ הסרת מכסה התיבה היה למחרת בב' תשרי?! [↑](#footnote-ref-74)
75. קצת משמע שע"י שהסיר המכסה ראה, וצ"ב מה זה הועיל. [↑](#footnote-ref-75)
76. מקור: "כיון שיבשה הארץ ונחה התיבה, אמרו לו בניו נצא מכאן. אמר להם: ח"ו ברשותו של הקב"ה נכנסנו וברשותו אנו יוצאין. וכיון ששמע הקב"ה כך מיד 'וידבר אלוקים אל נח צא מן התיבה'. " (תו"ש ח,סד) [↑](#footnote-ref-76)
77. הרחבה: תיארנו בצורה משעשת איך העכבר התגעגע לעכברת ובחור של הגבנ"צ הקימו משפחה – ורשמו על הדלת משפחת עכבורנקי. וכו'. [↑](#footnote-ref-77)
78. הרחבה: סיפרנו על מישהו שמצא אבן ואמרו לו שזה יהלום, ואשתו זרקה את זה מהחלון כי חשבה שזה סתם אבן, והוא לקח וניקה עד שגילה שזה שווה ממש הרבה. [↑](#footnote-ref-78)
79. פתיחה: סיפרתי שהגעתי למקום שם אפשר לעשות מיזוג רק ל3 חודשים רצופים, ויש 4 אפשרויות קר, חם, קצת קר וקצת חם. שאלתי מתי אדליק כל מצב? ראינו מהם 4 העונות, ומשם הגענו ל6 העונות שכתובות פה בתורה. [↑](#footnote-ref-79)
80. הוספה: משמע שלפני המבול היו 6 עונות. אך דעת ההעמ"ד שקודם המבול היה שיווי אווירים, ושינוי האווירים הוא הגורם למחלות. [↑](#footnote-ref-80)
81. חידה: מי מוצא פרק פסוק, אפה היה כתוב דבר זה בפרשת בראשית? שאלתי שאלה זו גם על הפסוק הבא. [↑](#footnote-ref-81)
82. תשע"ט: כי בידכם ניתנו (אבע"ז), כי אתם שולטים עליהם. [↑](#footnote-ref-82)
83. פתיחה: רשמתי על הלוח בצד אחד: 1.2.3.א.ב.ג.ד ובצד השני מ1 עד 613 (בדילוגים) ולמעלה "ברוך הוא אלוקינו שבראנו לכבודו והבדילנו מן התועים". שרנו את השיר. אח"כ שיננו את הפסוקים והם היו צריכים להבין מה הקשר. הסברתי את הפסוקים ושוב שיננו, אחרי רמזים שלי הם הבינו מה כתוב על הלוח. אז כתבתי את מצוות בני נח: 3 עבירות החמורות. וגם אבר מן החי, ברכת ד', גזל, דינים. (את האות ב' לא כתבתי ונתתי להם חידה לשאול רבנים בת"ת). אמרתי להם שבפסוקים שלנו יש 3 מן המצוות, והם היו צריכים לדעת מה הם ובאיזה פסוקים זה כתוב. כך למדנו להבדיל בין ישראל לעמים, ולהכיר את המצוות שיש לגויים. [↑](#footnote-ref-83)
84. רמב"ן: דמכם נפשותיכם, כלומר – דמכם שהוא נפשותיכם. דמכם כנפשותיכם – שהדם בנפש. דמכם לנפשותיכם – לא דם איברים. ספורנו: בשביל נפשותיכם, אבל בע"ח, לא נורא כל כך אם ימותו. [↑](#footnote-ref-84)
85. יותר נראה שכוונתו שבן נח מחוייב להורגה כמו שור הנסקל. [↑](#footnote-ref-85)
86. הוספה: ההעמ"ד כותב שכיוון שהיו איתו קבלו נבואה, אף שלא היו ראויים. [↑](#footnote-ref-86)
87. העמ"ד – הילדים הנוספים שהיו בתיבה. מוכיח מזה שארפכשד היה הבן השלישי של שם. וא"כ צריך לומד שהוא נולד משם לפני המבול. [↑](#footnote-ref-87)
88. שם דקדק שדווקא כל העולם לא יכלה, אבל אומה מסויימת כן, ע"ש בדבריו באורך. [↑](#footnote-ref-88)
89. וזה לשונו: "כי כל הדבר הנראה שיושם לפני שנים להזכירם ענין נידור בינהם יקרא אות, וכל הסכמה ברית". [↑](#footnote-ref-89)
90. וכן אומר הרמב"ן שזה פשט הפסוקים. אלא שכיוון שהיוונים מסבירים את העניין המדעי, אומר הרמב"ן "על כרחנו נאמין" להם, וצריך לומר שהקשת היתה תמיד, וד' אמר שזה יהיה בתור סימן זיכרון מעתה והלאה. וכך דעת הרס"ג שמביאו האבע"ז. ובפסוק י"ד מתרץ האבע"ז דברי היוונים ואומר – שאולי אחרי המבול ד' חיזק את אור השמש. וצ"ע מה עדיף להסביר לתלמידים. אך הרד"ק מסביר כאבע"ז שאור השמש התחזק. וכן דעת המלבי"ם והתולדות יצחק שהחידוש הוא שהקשת היא בענן ולא סתם, וזה נוצר מכך שהעננים פחות מעובים. [↑](#footnote-ref-90)
91. רמב"ן ורבינו בחיי: כי הקשת אינה מופנה כלפי הארץ אלא כלפי השמים, להראות שהחיצים לא מופנים אלינו. [↑](#footnote-ref-91)
92. כ"נ מדברי החיי אדם שהביא זאת על דין הוצאת דיבה. אבל על עצם ההסתכלות המרובה בקשת הטעם שונה – הגמרא אומרת שעי"ז הוא לא חס על כבוד קונו, כי בזה מתגלה כבוד ד'. [↑](#footnote-ref-92)
93. מתוך פניני הלכה: אמרו חכמים שאין ראוי להסתכל בקשת, מפני שהקשת מגלה את כבודו ואת בריתו של ה', וכל המסתכל הרבה בקשת אינו חס על כבוד קונו. אבל הסתכלות קצרה כדי לברך את הברכה ודאי מותר. ויש אומרים, שמאחר שאין ראוי להסתכל בקשת, הרואה אותה יברך, אבל אין ראוי לומר לחבירו שיש קשת (מ"ב רכט, א). ויש אומרים להיפך, שאדרבה נכון לומר לחבירו שיראה את הקשת, כי לכך נועדה, להזכיר לבני האדם שבזכות הברית – ה' מקיים את העולם ויתעוררו לתשובה (ברית כהונה מערכת ק,ג) וכמדומה שכך נוהגים. ציטוט הברית כהונה: בספר 'ברית כהונה' (או"ח ח"א, מערכת ק אות ג, מובא בספר  'מנהגי ג'רבא', מאת הרב משה כהן [שהשנה תש"פ, אני זוכה ללמד את הנין של הנכד שלו]): המנהג פשוט פה דכל מי שרואה הקשת אומר לחבירו או לחביריו לברך על זה ומ״ש ה׳ כף החיים ז״ל סי' רכ״ט אות א׳ בשם הח״א והא׳׳ח דאין להגיד לחבירו שיש קשת משום מוציא דבה. לע״ד אינו נראה דאדרבא אנחנו שמחים ונותנים תודה וברכה לה׳ אשר בחסדו כרת הברית הזאת שלא להשחית את עולמו עוד. וכ״ן דעת רבותינו  בגמרא ובפוסקים ודעת הראשונים שתיקנו ברכה זו . ועוד דאדרבא טפי עדיף להגיד לזולתו כדי שכל אחד הרואה ואחד השומע ישימו לב לשוב אל ה׳. כי בראותם כזאת יכירו וידעו כי העולם כולו במצב קשה ונורא לולי רחמיו וחסדיו ברוך הוא. לכן לענ"ד יפה נהגו פה להגיד. [↑](#footnote-ref-93)
94. הוספה: אומר המלבי"ם: משם הטוב, מיפת המועיל ומחם הערב. ע"ש. [↑](#footnote-ref-94)
95. הרחבה: פצצה נקראת כך כי הכל מתפזר. [↑](#footnote-ref-95)
96. תשע"ט: הקדמה: דיברנו על כך שהיה עוד מישהו שנכנס לתיבה חוץ ממשפחת נח – היצר הרע. ד' לא כילה את היצה"ר, נראה הדבר שהקב"ה רוצה שיהיה לנו יצה"ר ונתגבר עליו. גם לנח יש יצה"ר וגם לשם – אלא שיש מי שמתגבר עליו ויש מי שלא. אנחנו נלמד ונכיר מי היה חם, ולעומתו מי היה שם. הרב נחום אמר לי שלא טוב לעשות את יצר הרע כל כך מוחשי. ובכלל, מה הנחיצות לדבר על היצר הרע פה? [↑](#footnote-ref-96)
97. צ"ע: רש"י כותב נטע נטיעה אחרת, ולקמן מביא שהיו יחורי תאנים. וצ"ב מה הפשט. [↑](#footnote-ref-97)
98. כך לשון הרמב"ן, והוסיף לשון שאמרו ברבים. אך תמוה, שהרי לא היו כל כך אנשים, ואולי זה עניין של תחושה – להיות בחוץ ולהגיד בקול כזה דבר זה ביטוי של ביזוי. אך לפי ההעמ"ד שבתיבה נכנסו גם הנכדים של נח וגם עבדים ושפחות, מתורץ. [↑](#footnote-ref-98)
99. הר"נ: לנח ולא למקום הערווה, לא הבנתי למה. [↑](#footnote-ref-99)
100. הרחבה: עד עכשיו הסברנו שקץ זה סוף. אפשר להסביר שכאן זה סוף השינה או סוף השכרות. [↑](#footnote-ref-100)
101. העמ"ד: ברוח הקודש. [↑](#footnote-ref-101)
102. הוספה: ודאי שגם מיפת ושם יש עבדים, אבל מהות של עבד זה בחם. ובעיקר בכנען, לכן סתם עבד נקרא עבד כנעני (העמ"ד). [↑](#footnote-ref-102)
103. שאלתי את התלמידים – את מי ברך נח בפסוק הזה... [↑](#footnote-ref-103)
104. ומה עם שאר האומות צאצאי שם? אומר ההעמ"ד שיהיה להם את ברכת יפת. [↑](#footnote-ref-104)
105. הוספה: יש לשאול, הרי נח יצא מהתיבה בגיל 601 ואם נוסיף 350 יהיה 951? וצ"ל שהשנים לא היו שלימות, וכן כותב האבע"ז י:כא מטעם אחר. בפשוטו של מקרא: "אחר המבול" הכוונה אחר תחילת המבול. והחיזקוני וצרור המור מפרשים ששנת המבול לא נמנתה. [↑](#footnote-ref-105)
106. חידה: בתחילת הפרק חדתי חידה, מי לא היה עם, בסוף הם ענו. [↑](#footnote-ref-106)
107. חידות: שם של עם שמתחיל באות ח' וכו'. כמו כן עמים שמוזכרים בארבע הנהרות (כוש, אשור, חוילה) [↑](#footnote-ref-107)
108. הפעלה: לחיזוק השינון כתבתי על הלוח את ראשי התיבות של בני חם, התלמידים היו צריכים להגיד מה זה האותיות האלו. אח"כ אמרתי להם שאפשר לשנן דרך הלוח (קצת קשה), היה בזה רעיון טוב, כי בכך יכולתי לכתוב את כל 70 עמים על הלוח בקצרה, כי כתבתי רק את האות הראשונה. [↑](#footnote-ref-108)
109. הגר"א בפירושו לספר דברי הימים כותב ששמם היה כת ודודן. [↑](#footnote-ref-109)
110. פשוטו של מקרא, וכמו בישעיה מ"א:ה' "ראו איים וייראו קצות הארץ ויחרדו", ובדומה ללשון "מדינת הים". וצריך מקור מפורש לזה, ומסברא נראה כך מאוד. [↑](#footnote-ref-110)
111. שאלתי את התלמידים איזה עיר גדולה? אמרו את כל האפשרויות. אמרתי שחז"ל לימדו אותנו שזה נינווה (יומא י. – איני יודע אם נינווה או רסן, כשהוא אומר "ונינווה הייתה עיר גדולה...".) [↑](#footnote-ref-111)
112. איך להסביר את זה לילדים? רש"י אומר שהחליפו נשותיהם. אולי עדיף להסביר את הרמב"ן? [↑](#footnote-ref-112)
113. חידה: פתחנו בפרק טז, ושאלתי אותם – איזה עמים לא שינו את שמם? [↑](#footnote-ref-113)
114. הרחבה: סיפרתי על מלך שנולד לו בן, וישר הוא בנה לו ארמון, כמובן לא מתאים שהתינוק יגור שם, לבנתיים עבד היה שם בתור שומר. כך היו כנען לבנתיים. [↑](#footnote-ref-114)
115. בעה"ט: שפה אחת בגימטריה לשון הקדש. [↑](#footnote-ref-115)
116. הרחבנו בגנות הדבר שאדם מחכה אחרים. פעמים אדם לומד מחבירו גם דבר שאינו רע, אך הוא עושה רק כי החבר שלו חושב כך ולא כי הוא חושב כך. [↑](#footnote-ref-116)
117. הרב איתמר: היו את עבר וצאצאיו שהיו מעבר השני של הנהר. ונראה שכל המושג מעבר השני של הנהר שייך לתקופת מגדל בבל – כולם במקום אחד, ויש את אלו שמהעבר השני. [↑](#footnote-ref-117)
118. צ"ע: האבע"ז מבין שממש כולם בנו את המגדל. הוא סובר שמגדל בבל היה 100 שנה אחר המבול, והוא אומר שלמ"ד שאחרי 310 שנה, צ"ל שאברהם מבוני המגדל היה, ואל תתמה שהרי ודאי נח ושם מבוני המגדל היו. ותמוה מאוד לומר כן (ועיין אבע"ז פסוק י' שמשמע אחרת). ואנו הסברנו בפשטות שהיו כאלו שלא היו שותפים. וכנראה הוא מסביר את יציאת אשור אחרת, לא כרש"י, אך מרש"י מוכח כדברינו, לכן הסברנו כך. הרב איתמר מסביר שיכול להיות שאשור היה בתחילה מבוני המגדל, ויצא כשראה שפוגע בבניו. [↑](#footnote-ref-118)
119. צ"ע: בפשוטו של מקרא מסבירים לכיוון מזרח. ומבארים שבדרום וצפון חם וקר יותר, ובמערב היה הים הגדול. ומביאים ראיה ממדרש שם משמע שהלכו לכיוון מזרח, וכן כך ברד"ק על "ויסע לוט מקדם". ואמנם פשט הפסוק לא נראה כן, אך אולי כך יותר נכון להסביר. [↑](#footnote-ref-119)
120. פתיחה: סיפרתי סיפור על צנחן שצנח באי שאין שם שום דבר, התחיל להגיע החורף והוא היה חייב לבנות שם בית. איך הוא בנה? עם סלעים. מתוך זה הגענו לזה שיש בעיה במקום שאין סלעים. [↑](#footnote-ref-120)
121. יש בזה גם יתרון שלא צריך לחצוב ולסתת ולחפש רחוק לבנים. [↑](#footnote-ref-121)
122. עד כאן בהסברו של הרב נחום, וכך גם נראה ברש"י שמות ה':ז'. [↑](#footnote-ref-122)
123. אפשרות נוספת: לא ימנע מהם מה שהם רוצים לעשות, כי הם בשפה אחת (בכור שור) [↑](#footnote-ref-123)
124. צ"ע: הרי כתוב על נמרוד "ותהי ראשית ממלכתו בבל", זה אומר שהיתה שם כבר עיר בתקופת נמרוד. נמרוד הוא נכד של חם, ופלג שבסוף ימיו נפלגה הארץ הוא נכד נין של שם. אז אפה בדיוק בנו את העיר? ואולי נמרוד בנה עיר, והיא נחרבה ובאו שוב ובנו אותה. ושמה בבל, נקרא רק עכשיו, והתורה לפני כן קראה לעיר בבל, על שם השם שלה פה [↑](#footnote-ref-124)
125. ואז, אחר שהפיצם לא שייך לומר שזה בלול, כי כל אחד במקום אחר, ובלול זה מעורבב יחד (פשוטו של מקרא). העמ"ד: בבל = בלל +יבל, שזה כולל שני דברים: בלל – ערבב, יבל – הפיץ. [↑](#footnote-ref-125)
126. הרחבה: דיברנו מהו רחם, ומדוע הוא נצרך (בלי רחם העובר היה תולש את הלב...) על המים שבתוך הרחם (אחרת העובר היה מקבל מכות), ובעיקר איך העובר נושם ואוכל (הכל הוא מקבל דרך הדם מחבל הטבור, כי הנשימה והאכילה שלנו היא מביאה דברים טובים לדם, והתינוק מקבל את זה ישר לדם דרך האמא). [↑](#footnote-ref-126)
127. הוספה העמ"ד: "אע"ג דעיקר רצון אותה יציאה היה אברהם ובעצתו, מכל מקום כיון שהיה אברהם שקוע ברעיונות אלוקיות או חכמות, ולא יכול להנהיג נסיעה הוא וביתו, על כן נמסר הנסיעה לאביו". [↑](#footnote-ref-127)
128. הרחבה: לדבר על כל המשפחולוגיה. הזמנתי ילד, ורשמתי על הלוח את המשפחה שלו – ואז בדקנו מה הקשר בין אבא שלו לסבא מצד אמא וכדומה. אח"כ שאלתי עוד כל מיני ילדים – מי דוד שלך, מה אתה של הגיס של וכו'. [↑](#footnote-ref-128)